SOMBOR: Uvećanje prihoda za 12 miliona dinara - Društvo - Dnevni list Danas\nPočetna » Društvo » SOMBOR: Uvećanje prihoda za 12 miliona dinara\nSOMBOR: Uvećanje prihoda za 12 miliona dinara\nSkupština opštine Sombor donela je polovinom decembra Odluku o porezu na imovinu, a promena zakonske regulative, prema proceni, treba da uveća somborski budžet za 12 miliona dinara. Lane je od poreza na imovinu prihodovano 55 miliona dinara, od planiranih 59 miliona, a za ovu godinu planira se prihod od 71 milion dinara.\nSkupština opštine Sombor donela je polovinom decembra Odluku o porezu na imovinu, a promena zakonske regulative, prema proceni, treba da uveća somborski budžet za 12 miliona dinara. Lane je od poreza na imovinu prihodovano 55 miliona dinara, od planiranih 59 miliona, a za ovu godinu planira se prihod od 71 milion dinara. Poreska stopa na nepokretnosti obveznika koji vodi poslovne knjige iznosi 0,40 odsto, a oni koji ne vode poslovne knjige toliko će plaćati na poresku osnovicu do šest miliona dinara. Na poresku osnovicu od šest do 15 miliona dinara plaćaće se porez od 24 hiljade dinara, plus 0,80 odsto na iznos preko šest miliona dinara, na osnovicu od 15 do 30 miliona dažbina je 96 hiljada dinara, plus 1,5 odsto na iznos veći od 15 miliona, a na poresku osnovicu veću od 30 miliona dinara plaćaće se porez od 321 hiljade dinara, plus tri odsto na iznos viši od 30 miliona dinara. Za obavljanje ovih poslova iz Poreske uprave bila bi preuzeta dva radnika i oprema.\n– Odluku o porezu na imovinu doneli smo među prvima u Srbiji, ali ne znamo kada će ona početi da se sprovodi, odnosno kada će Vlada doneti uredbu. Istakao bih da opština nema mehanizam prinudne naplate kakvu ima Poreska uprava, pa se pribojavamo da to može da stvori probleme – rekao je za naš list Ljubomir Lilić, načelnik Opštinske uprave u Somboru.\nU Somboru kažu da bi prihodi bili više uvećani da je opštinama prepušten porez na prenos apsolutnih prava i porez na nasleđe i poklon. A stavku od 71 milion dinara od poreza na imovinu treba posmatrati i u svetlu brojke od milijardu i 228 miliona dinara, koliki je planirani budžet za ovu godinu.


nedelja, 7. maj 2017. 10:00h\nPročitano 2565 puta\nManifestacija „Prolećni dani“ prvi put će biti održana u nedelju, 7. maja u 10 sati dvorištu OŠ „Miroslav Antić - Mika“ u Pančevu.\nCilj manifestacije je promocija ručnih radova – rukotvorina, koje predstavljaju sredstvo za očuvanje i negovanje narodne kulture, tradicije i starih zanata. Svoje radove će predstaviti udruženja i pojedinci sa teritorije grada Pančeva, ali i iz susednih opština. Među izlagačima će se naći i učenici osnovnih škola koji su pohađali časove našeg projekta „Domaćinstvo u nastavi“ koji se realizuje u tri osnovne škole na teritoriji grada Pančeva.\nSvi posetioci će imati priliku da vide unikatne ručne radove učesnika, zanimljive početničke radove dece koja pohađaju časove projekta „Domaćinstvo u nastavi“, a biće organizovano i predavanje o začinskim i lekovitim biljima.\nUčesnici manifestacije će imati priliku da se takmiče u tri kategorije: najbolja poslastica od jagoda, najlepša rukotvorina sa motivom jagode i najlepše dekorisan štand.\nOrganizator manifestacije je Udruženje “Vešte ruke”.\nDatum: nedelja, 07. maj 2017.\nMesto: Dvorište OŠ Mika Antić Pančevo\nmanifestacija prolećni dani\noš mika antić\ndomaćinstvo u nastavi\n„Roll the Drums” u „Štab...\nIzložba crteža “Nostalgija”\nKoncert učenika oboe


ERDOGAN: TURSKA JE DALA PRAVO GLASA ŽENAMA PRIJE MNOGIH EVROPSKIH ZEMALJA | Hayat.ba\nPredsjednik Republike Turske Recep Tayyip Erdogan poručio je danas kako je Turska dala pravo glasa ženama prije mnogih evropskih zemalja, te kako to najbolje održava stav turske nacije prema ženama, javlja Anadolu Agency (AA).\nTurska je prije mnogih evropskih zemalja dala pravo glasa i izbora našim ženama koje su ispisale ep u Ratu za nezavisnost – poručio je Erdogan, te dodao:\nČinjenica da su naše žene mnogo ranije imale pravo glasa nego u Evropi važan je pokazatelj koji odražava stav naše nacije prema ženama.\nOni koji su žene dijelili po odijevanju, sprječavali su ih da ostvare svoja ustavna prava, posebno pravo da budu birane – dodao je Erdogan.\nOva teška slika, koja ne odgovara našoj zemlji, našem narodu i slavnoj borbi naših žena u Ratu za nezavisnost, promijenila se tek 2002. godine kada je AK Parti došla na vlast – poručio je Erodgan.\nDok neki vrebaju priliku da iskorištavaju ime žene, mi radimo na tome da naše žene ostvare svoja prava i slobode, bez ikakve diskriminacije. Nadamo se da ćemo i u narednom periodu nastaviti iznalaziti rješenja za probleme naših žena, posebno kada je riječ o pitanju nasilja nad ženama – zaključio je Erdogan.


Jednom bračnom paru iz Trebinja, koji je stariji od 45 godina, gradska uprava finansiraće posljednji pokušaj vantjelesne oplodnje u prestižnoj klinici u Češkoj, iako su do sada iskoristili sve pogodnosti koje su obezbijeđene kako na republičkom, tako i na lokalnom nivou, potvrdio je gradonačelnik Trebinja Luka Petrović.\nPetrović je, povodom obilježavanja Nedjelje djeteta, istakao da je veoma radostan što imaju mogućnost da pomognu ovom bračnom paru, navodeći da će biti još srećniji kada se oni iz Češke vrate sa lijepim vijestima.\n"Očekujem našeg novog sugrađanina ili sugrađanku. Vjerujem da će im ovaj pokušaj vantjelesne oplodnje biti uspješan", poručio je Petrović nakon druženja u gradskom parku sa djecom i njihovim roditeljima-članovima Udruženja "Bebe" iz Trebinja.\nGradonačelnik je istakao da ništa nije skupo ako se želja koju ovi bračni parovi imaju i ostvari.\nOn je pojasnio da Republika od kraja juna finansira tri pokušaja vantjelesne oplodnje, a grad jedan pokušaj.\n"Ovi naši sugrađani su te pokušaje iskoristili ali, nažalost, nisu bili uspješni. Vjerujem da će sada to biti kako treba. Želim im svu sreću", naveo je Petrović.\nPredsjednik Udruženja "Bebe" Snežana Misita zahvalila se gradonačelniku na razumijevanju, ističući da je ovo udruženje uvijek imalo podršku iz gradskog budžeta.\n"Naš gradonačelnik je nama kao brat. Svaka naša porodica mu je bitna - i one čiji bračni drugovi imaju 35, ali i oni stariji od 45 godina. Nijedan bračni par nije odbijen i zato mu velika hvala", istakla je Misita.\nUplata iz gradskog budžeta za ovu namjenu je uvijek minimalno deset dana prije zakazanog zahvata, što članovima smanjuje stres i omogućava im da se bez dodatnih razmišljanja upute u jednu od najboljih evropskih klinika za vantjelesnu oplodnju u Češkoj.\n"Nadam se da će gradonačelnik Petrović biti kum našoj budućoj bebi, čiji roditelji će uskoro otići za Češku na posljednji pokušaj vantjelesne oplodnje", istakla je Misita.\nOna je podsjetila da je grad do sada finansirao svih 15 zahtjeva.\nUdruženje "Bebe" je osnovano 2010. godine i imaju 190 porodica-članova na nivou istočne Hercegovine i 91 bebu, a u gradu Trebinju 110 porodica i 51 bebu.\nNedjelja djeteta se obilježava od 1. do 7. oktobra.


Matthew Palmer specijalni predstavnik SAD za Balkan | Sjedinjene Američke Države | Al Jazeera Balkans\nMatthew Palmer specijalni predstavnik SAD za Balkan\nImenovanje Palmera tumači se kao namjera Vašingtona da ponovo pokrene dijalog Beograda i Prištine.\nMatthew Palmer poznaje situaciju na Balkanu, ocjenjuju analitičariTanjug\nZamenik pomoćnika državnog sekretara SAD, Matthew Palmer novi je specijalni predstavnika SAD za Balkan, saopštio je State department.\nPalmer će u novoj ulozi već 1. septembra učestvovati u radu Strateškog foruma na Bledu, a zatim će predstavljati SAD na sastancima Kvinte u Briselu i Podgorici.\n"Palmer će predvoditi naša nastojanja da pojačamo diplomatske napore SAD u podršci miru, stabilnosti i napretku u regionu i usredsrediti se na integraciju država Zapadnog Balkana u zapadne institucije", saopštio je State department.\nImenovanje Palmera za specijalnog predstavnika za Balkan je znak da američka administracija želi da da pogura pregovarački proces Beograda i Prištine, ocenio je šef diplomatije Srbije Ivica Dačić, ističući da se neće menjati format dijaloga i da će se i dalje voditi u Briselu.\n"To je znak da SAD žele da na neki način formalizuju ono što stalno govore, a to je da se podstakne brzo rešenje ovog pitanja, odnosno da se podstaknu sve strane na zapadnom Balkanu da se gradi regionalni mir i stabilnost. Nije tu krucijalan samo ovaj izbor, već je ključno pitanje da li će se izvršiti pritisak na Prištinu da ukine takse", rekao je Dačić za RTS.\nDačić: Palmer je oženjen Beograđankom, ne znam da li je to prednost\nOn je naglasio da nije iznenađen imenovanjem Palmera za specijalnog predstavnika SAD za Balkan jer je, kako je rekao, i do sada, na neki način, obavljao tu funkciju.\nDačić je rekao da Palmer dobro poznaje situaciju u regionu, ali je ocenio da je njegov "hendikep" što je bio dugo godina u State departmentu i ima utvrđen sistem vrednosti i način razmišljanja "koji možda u određenom trenutku stvara određene stereotipe u postojećoj situaciji".\n"Ali mislim da dobro prati tu liniju nove američke administracije i želje da se postigne rešenje koje će biti trajno i ubrzavanje tog rešenja", rekao je Dačić.\nDačić je istakao da je Palmer oženjen Beograđankom, ali je rekao da ne zna koliko je to prednost, a koliko mana jer će, kako je naveo, morati da dokazuje da nije pristrasan.\nSpecijalni izaslanik SAD za Balkan Matthew Palmer daće veći podstrek u angažovanju SAD ka konačnom rešenju u normalizaciji odnosa Srbije i Kosova, ocenjuje direktor prištinskog Instituta za afirmaciju međuetničkih odnosa Fatmir Sheholli.\nOn je za Kosovo Online rekao da je imenovanje Palmera „dobra vest za Zapadni Balkan“.\n"Važno je da je Palmer izuzetno dobro obavešten o svim komponentama Zapadnog Balkana i posebno što će dati doprinos u odnosima Srbije i Kosova. Realno je očekivati da će Palmer biti sinonim rešavanja i okončanja normalizacije odnosa Beograda i Prištine", naglasio je Sheholli, koji je jedno vreme bio savetnik dosadašnjeg kosovskog premijera Ramusha Haradinaja.\nKarijerni diplomata sa iskustvom sa Balkana\nAmerički list Foreign policy ocenjuje da je Palmerovo imenovanje odraz nastojanja Vašingtona da ponovo pokrene dijalog Beograda i Prištine i tako okonča dugotrajan spor u jugoistočnoj Evropi.\nTaj američki magazin, u tekstu objavljenom pre nego što je Palmer i zvanično imenovan, navodi da taj potez Vašingtona predstavlja nastojanje da se smire tenzije između Beograda i Prištine, dve decenije posle oružanog sukoba koji je izazvao intervenciju NATO i na kraju doveo do samoproglašenja nezavisnosti Kosova.\nZa pojedine eksperte, imenovanje karijernog diplomate sa iskustvom sa Balkana, bi koristilo razvoju regiona koji su američki zvaničnici često zanemarivali, makar posle vremena intenzivnih napora da se okončaju krvavi ratovi 1990-ih godina, piše Foreign policy.\nAmerički medij upozorava na to da Kina i Rusija nastoje da prošire svoj uticaj na Balkanu, pa bi rešavanje davnih razmimoilaženja u regionu pomoglo da se zemlje približe EU i Zapadu.\nNapori čelnika EU, uključujući bivšu šeficu diplomatije Federicu Mogherini, da doprinesu normalizaciji odnosa nisu bili uspešni, navodi list i dodaje da evropski lideri oklevaju da razgovaraju o proširenju EU i pristupanju novih članica, što je ključni ekonomski i politički podsticaj da Beograd i Priština postignu konačni dogovor.\n"Imenovanje novog specijalnog izaslanika za Balkan jasno ukazuje na to da se SAD zvanično više uključuju u ovo pitanje", kaže Danijel Vajdič, ekspert za spoljnu politiku koji prati region i radi na evropskim pitanjima u Odboru za spoljne odnose Senata.\nOn ocenjuje da to povećava verovatnoću za pronalazak rešenja ovog pitanja pre završetka Trumpovog mandata.\nPalmer će zadržati svoju trenutnu poziciju zamenika pomoćnika državnog sekretara SAD za evroazijska pitanja, piše Foreign policy.\nMatthew Palmer: Dodikove prijetnje su beskorisne\nPalmer: SAD se nada da će opozicija u Srbiji odustati od bojkota izbora\nPalmer poručio Kosovu i Srbiji: Ukinuti takse, vratiti se pregovorima\nBolest COVID-19 u doba egoizma


Posjeta kompaniji PAPIR SERVIS d.o.o. Sarajevo u okviru programa postinvesticione podrške u Kantonu Sarajevo | Ministarstvo privrede Kantona Sarajevo\nU okviru Saradničke mreže, kao dijela programa postinvesticione podrške Projekta LIFE, dana 12.06.2019. godine predstavnici Ministarstva Privrede Kantona Sarajevo i Općine Novi Grad, posjetili su kompaniju PAPIR SERVIS d.o.o. i razgovarali s direktoricom Nizamom Mirojević na temu unapređenja poslovnog okruženja i jačanje konkurentnosti u Kantonu Sarajevo.\nDirektorica Nizama Mirojević upoznala je goste s radom i planovima kompanije PAPIR SERVIS d.o.o. za naredni period i istakla da postoji mogućnost za dodatno unapređenje i razvoj, posebno ukoliko bi došlo do veće podrške privrednim subjektima.\nMinistarstvo privrede Kantona Sarajevo aktivno participira u Saradničkoj mreži i podržava njene aktivnosti u cilju pružanja podrške privrednim subjektima na teritoriji Kantona Sarajevo u njihovom rastu i razvoju i, u suradnji sa općinskim, entitetskim i institucijama na nivou BiH, sistemski pristupa otklanjanju prepreka sa kojima se investitori suočavaju u svom poslovanju, kako bi nastavili sa reinvestiranjem i poboljšali veze s lokalnom privredom.


"Iznos planiranih sredstava je do 82 miliona eura, a ponuda će biti predmet daljih analiza"\n2629 pregleda\t6 komentar(a)\nEPCG (Ilustracija), Foto: Ivan Petrušić\nElektroprivreda Crne Gore (EPCG) dobila je preliminarnu ponudu od Evropske banke za obnovu i razvoj (EBRD) za finasiranja projekta izgradnje vjetroelektrane (VE) "Gvozd", saopšteno je danas iz EPCG.\nProjekat izgradnje VE "Gvozd" je još jedan u nizu projekata koje će EPCG realizovati u partnerstvu sa EBRD. Dobijenom ponudom planirano je finansiranje projekta u potpunosti iz kreditnih sredstava uz povoljne komercijalne uslove prilagođene prirodi projekta. Iznos planiranih sredstava je do 82 miliona eura, a ponuda će biti predmet daljih analiza", ističe se u saopštenju EPCG.\nPrikaz komponenti Projekta VE Gvozd.pngfoto: EPCG\nOni su dodali da bi se planirana finansijska sredstva koristila za nabavku glavne opreme.\n"Tenderi za nabavku samih vjetroagregata, izvođenje građevinskih radova, priključenja na prenosnu mrežu i ostale infrastrukture, će biti sprovedeni u skladu sa pravilima EBRD-a. Očekivani početak izgradnje vjetroelektrane je u 2021. godini, dok je puštanje elektrane u probni rad predviđeno 18 mjeseci nakon početka radova. Planirana snaga VE "Gvozd" je 54,6 MW sa godišnjom prozvodnjom oko 150 GWh i snabdijevaće oko 25 hiljada domaćinstava", piše u saopštenju EPCG.\nOni su kazali i da je Skupština akcionara EPCG donijela oduku o izgradnji vjetroelektrane "Gvozd" kao i odluku o potpisivanju ugovora o zajedničkom razvoju projekta.\n"Donošenju odluke prethodila je izrada Studije potencijala vjetra i procjene energetske proizvodnje i Studije tržišta i poslovnog modela za VE "Gvozd" urađenih od strane renomirane njemačke kompanije "Fihtner"", zaključuje se u saopštenju.\nVE Gvozdvjetroelektrana GvozdvjetroelektranavjetroelektraneGvozdEPCGEBRDElektroprivreda Crne GoreEvropska banka za obnovu i razvoj\n17.01. 10:37 h\t29\t196180\n17.01. 12:39 h\t421\t105502\n17.01. 12:15 h\t528\t94682\n17.01. 06:15 h\t77\t81363\n17.01. 14:03 h\t341\t69465


Ko sve špijunira po Evropi? – mojKontakt portal – Radio Televizija Kontakt\nKo sve špijunira po Evropi?\nŠpijunske agencije Njemačke, Francuske, Španije i Švedske u posljednjih pet godina su razvile tehnike za masovno nadgledanje Interneta i telefonskog saobraćaja u saradnji sa Britanijom, piše danas “Gardijan”, pozivajući se na dokumenta bivšeg američkog obavještajca Edvarda Snoudena.\nKako prenosi AFP, ovaj izvještaj mogao bi sada da dovede u neprijatnu situaciju vlade evropskih zemalja, posebno Njemačke i Španije, koje su oštro osudile ranije izvještaje da je američka NSA špijunirala njihove građane i lidere s njemačkom kancelarkom Angelom Merkel na čelu.\nBritanska obavještajna agencija Državni komunikacioni štab (GCHQ), koja blisko sarađuje s američkom Nacionalnom bezbjednosnom agencijom (NSA), imala je jednu od vodećih uloga u tome da pomogne drugim zemljama da zaobiđu zakone kojima se ograničava špijuniranje.\nU izvještaju “Gardijana” navodi se da su obavještajne službe evropskih zemalja zajedno vršile nadzor direktno prisluškujući komunikacije preko optičkih kablova, koji prenose globalni internet saobraćaj i telefonske razgovore i kroz tajne odnose sa telekomunikacionim kompanijama.\nBritanski list piše da je GCHQ u pregledu aktivnosti evropskih obavještajnih službi iz 2008. godine naveo da njemačka Federalna obavještajna služba BND prisluškuje optičke kablove i ima “veliki tehnološki potencijal i dobar pristup centralnom čvorištu interneta”, dok britanski špijuni pomažu Nijemcima da promjene ili zaobiđu zakone koji ograničavaju špijuniranje.\n“Gardijan” piše i da je pohvaljena francuska Generalna direkcija za spoljnu bezbjednost (DGSE) koja je sarađivala sa Britancima u razbijanju internet šifri i došla do korisnih informacija od neimenovanih telekomunikacionih firmi.\nPored toga, u tom izvještaju se navodi da špijuniranju doprinosi i španski Nacionalni obavještajni centar (CNI) kroz blizak odnos sa jednom neimenovanom britanskom firmom.\nŠvedska je, kako “Gardijan” piše, dobila pohvalu od Britanije, jer je 2008. usvojila zakon kojim je odobreno prisluškivanje razgovora optičkim kablovima.\nNjemačka služba bezbednosti: Nismo htjeli da zaobiđemo zakon\nNjemačka služba bezbednosti (BND) je danas potvrdila izvještaje da redovno razmatra tehnološka dostignuća sa sličnim službama drugih evropskih zemalja, ali je porekla tvrdnje da je pokušavala da zaobiđe zakone da bi koristila špijunsku tehnologiju koju je razvila britanska agencija GĆQ.\nPortparol BND Martin Hajneman rekao je Asošiejted presu da se razmjena informacija između dvije agencije nije fokusirala “na legalna već na tehnička pitanja” u vezi sa reformom njemačkog zakon koja nikada nije implementirana.\nKolumbija: Uhapšeni krijumčari droge


Može li svet da odahne: Šta se krije iza odlaska Džona Boltona (video) - 15.09.2019, Sputnik Srbija\nPredsednik SAD Donald Tramp smenio je svog savetnika za nacionalnu bezbednost Džona Boltona. Bolton tvrdi da on zapravo nije smenjen, nego je sam rešio da ode... 15.09.2019, Sputnik Srbija\n„Iznenadni odlazak Džona Boltona predstavlja simbol nereda, koji uznemiruje naše saveznike od prvog dana Trampovog mandata. Stabilno liderstvo i strateško vođenje spoljne politike ključni su za obezbeđivanje američke nacionalne bezbednosti,“ komentar je Nensi Pelosi.. kakva ljigavština, tipično politička. Misija joj da ga sabotira i omalovažava gde može i gde ne, onda kaže nestabilan je .. pretužni su ovi što su mislili da će doveka vladati i biti uzor svetu\nDokle Tramp ne očisti svoju administraciju od "jastrebova" iza kojih stoji lobi za proizvodnju oružja i dokle god je Pompeo tu, Tramp neće moći da ostvari svoje predizborno obećanje, da se neće mešati u unutrašnje stvari drugih zemalja. Nensi Pelosi kao ratni huškač opovrgava tvrdnju da su žene miroljubive a muškarci agresivni. Tkz. Demokrate, pod njenim vođstvom, koje uporno lažima hoće da spreče demokratski izabranog predsednika da sarađuje sa drugim državama i da ga smene, samo da bi se one dočepale vlasti i ponovo pokrenule pljačke po svetu se neće smiriti dokle god imaju podršku naroda i dokle god Tramp ne izbaci sve "posmrtne ostatke" bivše administracije iz svoje administracije i tkz. duboke države. Sve dotle neće moći nesmetano da vodi svoju politiku. Nema tamo ni demokratije, pod ovakvim okolnostima, ni vladavine zakona, tamo je borba za vlast po svaku cenu. Poraženi neprijatelji mira i saradnje se ne mogu smiriti a ni pomiriti sa gubitkom vlasti...\nmultimedija, video, radio, novi sputnjik poredak s nikolom vrzićem, analize i mišljenja\n07:00 15.09.2019 (Osveženo: 11:00 15.09.2019)\n© AP Photo / Evan VucciDžon Bolton\nPosle Majkla Flina i H. R. Mekmastera, i Džon Bolton je postao bivši, a svet je za to saznao preko Trampovog naloga na Tviteru u utorak 10. septembra.\n„Obavestio sam Džona Boltona prošle noći da njegove usluge više neće biti potrebne Beloj kući. Snažno sam se protivio mnogim njegovim predlozima, kao i drugi u administraciji“, naveo je Tramp.\nSamo desetak minuta kasnije, preko svog naloga na Tviteru, usledila je Boltonova replika kojom je negirao tvrdnju svog predsednika: „Ponudio sam ostavku prošle noći, a predsednik Tramp je rekao: ’Hajde da popričamo o tome sutra‘“.\nKada je Džon Bolton, „superjastreb“ američkog intervencionizma, imenovan za Trampovog savetnika za nacionalnu bezbednost u martu prošle godine, „Njujork tajms“ je pisao da „čitav svet treba da bude zabrinut“, a ova ocena nije se učinila preteranom. Ne samo zato što je Bolton u prošlosti snažno zagovarao sve američke ratove, već i zato što je, kada je imenovan, demantovao medijske izveštaje u kojima je pisano da je Trampu obećao da neće pokretati nove ratove.\nSada, posle Boltonovog odlaska iz Bele kuće, „pretnja rata širom sveta eksponencijalno opada“, komentar je republikanskog senatora Renda Pola, jednog od najdoslednijih antiintervencionista u američkoj politici. Republikanski establišment, međutim, nije tako zadovoljan.\nNije preterano zadovoljna ni druga strana.\n„Iznenadni odlazak Džona Boltona predstavlja simbol nereda, koji uznemiruje naše saveznike od prvog dana Trampovog mandata. Stabilno liderstvo i strateško vođenje spoljne politike ključni su za obezbeđivanje američke nacionalne bezbednosti,“ komentar je Nensi Pelosi, predsednice Predstavničkog doma američkog Kongresa i funkcionerke Demokratske partije.\nA liberalni magazin „Ekonomist“ dodaje i da Boltonov odlazak, kao znak Trampove želje da postigne veliki spoljnopolitički uspeh tokom ovog mandata, „donosi prednost Iranu, Severnoj Koreji i Rusiji“.\nZašto su se sukobili Donald Tramp i Džon Bolton? Kakvog će uticaja Boltonov odlazak imati na američku spoljnu politiku? I da li je državni sekretar Majk Pompeo najveći pobednik u ovoj situaciji, jer njegov uticaj još više raste, kao što ocenjuje „Njujork tajms“?\n© AP Photo / Carolyn KasterDžon Bolton na svečanoj ceremoniji povodom Dana de u Beloj kući\nDžon Bolton na svečanoj ceremoniji povodom Dana de u Beloj kući\n„Boltonov odlazak mnogi predstavljaju kao najavu nagle promene američke politike, tumači se i da je to pobeda mejnstrim elite Republikanske i Demokratske partije, koje na njega gledaju kao na radikalnog autsajdera, međutim, osnovni razlog Boltonove smene su, pre svega, lični razlozi“, objašnjava Obrad Kesić.\n„Bolton je, naime, izgubio podršku Trampa i njegovog okruženja, uključujući i potpredsednika SAD Majka Pensa, nakon što je otkriveno da je upravo od Boltona procurila informacija da se Pens protivi Trampovoj ideji održavanja samita sa talibanima, što je Pensa stavilo u neugodnu situaciju. Jednostavno, Bolton je samog sebe doveo u poziciju iz koje nije bilo drugog izlaza, osim da ode“.\n„Džon Bolton je Trampu bio od velike pomoći u prevazilaženju otpora unutar administracije u vezi sa raskidom Nuklearnog sporazuma sa Iranom“, ukazuje Saša Adamović, podsećajući da je H.R. Mekmastera na funkciji savetnika za nacionalnu bezbednost Bolton zamenio u martu prošle godine, dva meseca pre nego što će se Amerika povući iz iranskog Sporazuma.\n„Međutim, u međuvremenu je među njima došlo do neslaganja o brojnim važnim pitanjima, od Severne Koreje, do pregovora sa avganistanskim talibanima, što mnoge navodi na razložan zaključak da Boltonovom smenom Tramp zapravo pokazuje da namerava da kontroliše svoju spoljnu politiku. A to znači da se ovo ne može smatrati pobedom ’duboke države‘, tim pre ako je zaista Bolton svojim isuviše radikalnim pristupom minirao Trampove spoljnopolitičke inicijative“, skreće pažnju Adamović.\nMagazin „Ekonomist“ u svojoj analizi navodi da Boltonov odlazak „sugeriše da je Tramp sada raspoložen za sklapanje (spoljnopolitičkih) dilova, uoči izbora sledeće godine“, ali Adamović napominje da „nije Bolton bio glavna prepreka sklapanju ovakvih dogovora. Ta prepreka nalazi se u Kongresu, u Stejt departmentu i Ministarstvu pravde, koji su glavna uporišta te ’duboke države‘, koja sve vreme opstruiše Trampa i njegove spoljnopolitičke namere“.\nUprkos pokušajima Kongresa da od Trampa preuzme rukovođenje američkom spoljnom politikom, Obrad Kesić smatra da su „antiintervencionisti, poput Renda Pola, verovatno u pravu kada kažu da smo sada dalje od vojnih poteza koje bi Amerika mogla da preduzme, nego što smo bili dok je Bolton bio na funkciji, pogotovo kada su u pitanju Iran ili Venecuela, zato što Trampov instinkt kaže da SAD treba da izađu iz ratova koje vode, a ne da pokreću nove ratove“.\nIpak, Kesić dodaje da „Boltonov odlazak neće imati onolikog uticaja na američku spoljnu politiku kao što se tvrdi, zato što je Tramp predsednik koji sam donosi odluke. Primera radi — svi njegovi savetnici bili su protiv samita u Helsinkiju sa predsednikom Rusije Vladimirom Putinom, ali se Tramp svejedno odlučio na taj potez“.\nIz tog razloga, ni rast Pompeovog uticaja, koji se sada predviđa („Ni jednog drugog spoljnopolitičkog savetnika Tramp ne sluša kao Pompea, a Boltonov odlazak pruža mu priliku da dodatno poveća svoj uticaj“, ocenjuje „Njujork tajms“) — „ne treba precenjivati, jer ni jedan pojedinac nije toliko bitan u ovoj administraciji. Tramp je pokazao da može da smeni bilo koga u bilo kom trenutku“, kaže Kesić, i zaključuje: „Problem je, međutim, u tome što on nema snage da implementira ono što je dogovoreno, budući da se često nalazi u situaciji da ga sabotiraju same institucije kojima on komanduje“.\n15 Septembar 2019, 10:34\n15 Septembar 2019, 12:14\n17:00Inckovo „zakucavanje“ /video/


29-10-2020 15:57 Izdvojeno Svet Region\nMandatar za sastav nove vlade Crne Gore Zdravko Krivokapić razgovaraće pojedinačno sa svakim kandidatom koga su partije predložile za ministre, kako bi procenio njegovu kompetentnost jer, kako je naveo, ne namerava da ih "šalterski" konstatuje.\nOn je zato članicama vladajućih koalicija sugerisao da sačekaju sa saglasnošću partijskih organa za predložene članove vlade.\nKrivokapić je to naveo u novom pismu koje je juče uputio strankama, podsetivši ih da treba da mu dostave imena kandidata u novom roku, od 24 sata.\nMandatar je za danas planirao pres konferenciju na kojoj bi saopštio detalje oko pregovora o formiranju izvršne vlasti, ali je sinoć odložio zbog "gustine događaja i susreta sa brojnim političkim subjektima".\nOn je juče potvrdio da će proveravati kompetentnost kandidata.\n- Ostajem pri stavu da svi kandidati za ministre u novoj vladi moraju proći proveru kompetencija za funkciju na koju su predloženi. To ne isključuje učešće političara u vladi ukoliko svojom biografijom zadovoljavaju kompetentnost za predloženu funkciju - napisao je Krivokapić na Tviteru.\nU pismu koaliciji "Za budućnost Crne Gore", napisao je da smatra da ima pravo da utiče na izbor onih sa kojima treba najbliže da sarađuje u budućoj vladi.\n- Verujem da je svima jasno da je to apsolutno neprihvatljivo i za neuporedivo manje ozbiljne organizacione instance u odnosu na vladu jedne države - objasnio je Krivokapić.\nTakođe je saopšteno da će mandatar ubuduće na Tviteru "obaveštavati javnost o stavovima i događajima vezanim za pregovarački proces".\nPutin ne planira opštenacionalno zatvaranje Više o tome OVDE.


Sindikat: Radnici FCA ponovo u fabrici, ali uz najavu novog plaćenog odsustva\nBeta 9. maja 2022. 14:40\nRadnici kompanije Fijat Krajsler automobili (FCA) danas su se vratili u fabriku u Kragujevcu posle plaćenog odsustva na koje su otišli posle samo tri radna dana u aprilu, ali izvesno da će uskoro na novu pauzu.\nKako navode u Samostalnom sindikatu FCA, radnici su danas angažovani na kompletiranju vozila „500L“, odnosno na takozvanom čišćenju traka.\nPredsednik tog sindikata Saša Djordjević rekao je agenciji Bqeta da će se te aktivnosti obavljati do kraja radne sedmice, ali parcijalno.\nTo znači da će radnici, kako budu završavali taj posao, iz dana u dan, do petka, odlaziti na novo plaćeno odsustvo.\nPrema rečima Djordjevića, novo plaćeno odsustvo će trajati do 20. maja.\nOn je rekao da se iz Slovačke vratila prva grupa radnika FCA iz Kragujevca koja se dobrovoljno prijavila za rad u fabrici automobila u gradu Trnava u trajanju od 90 dana.\nDjordjević je naveo da još nema zvaničnih, ali da ima nezvaničnih informacija, da bi druga grupa radnika, takodje na dobrovoljnoj osnovi, mogla da bude upućena u Slovačku.\nU Samostalnom sindikatu Fijatove sestrinske kompanije koja proizvodi branike „Fijat plastik“ kažu da se u kompanijama „prazne linije“ i da je to priprema za upućivanje radnika na duže plaćeno odsustvo.\nZamenik predsednika tog sindikata Zoran Miljković je rekao Beti da se najverovatnije neće raditi sve do septembra, a „možda i duže“.\nOn je kazao da očekuje da u medjuvremenu radnicima u Kragujevcu bude ponudjen i socijalni program na dobrovoljnoj osnovi za odlazak iz fabrike.\nMiljković je potvrdio da uprava FCA nije odgovorila na prošlonedeljni zahtev sindikata „Fijat plastika“ da se održi zajednički sastanak na kojem bi bili predstavljeni detalji planova u vezi sa najavljenom proizvodnjom električnog vozila u Kragujevcu uz odgovore o tome kakva će biti uposlenost radnika u „tranzicionom periodu“ koji će da traje do 2024. godine.\nU ovom sindikatu su ranije napomenuli da su se čelnici Stelantisa, kompanije koja je vlasnik FCA, 28. aprila u Kragujevcu sastali samo sa predstavnicima Samostalnog sindikata FCA, a da reprezentativni sindikat „Fijat plastika“ niko nije pozvao na razgovor u vezi sa najavom proizvodnje „strujadina“.


NDNV: Nastavljamo borbu za slobodno i profesionalno novinarstvo | NDNV\nNDNV je kao neprofitna organizacija osnovana i registrovana 17. januara 1990. godine, na inicijativu grupe uglednih vojvođanskih novinara, te predstavlja najstarije nezavisno udruženje novinara na prostoru nekadašnje Jugoslavije.\nPonosni smo na to da i posle više od trideset godina borimo se za iste ciljeve: da stvorimo slobodnu medijsku scenu, da novinari i novinarke mogu slobodno, bez straha da rade, i da gradimo i i negujemo profesionalno, objektivno i kvalitetno informisanje.\nNDNV-u je u fokusu javni interes, odnosno istinito i pravovremeno izveštavanje građana o bitnim odlukama i događajima. Cenimo napore osnivača da stvore udruženje koje deluje ne samo u Vojvodini već je u celoj zemlji, i da stvore od NDNV nezaobilaznog aktera u kreiranju medijskih politika.\nNažalost, zbog atmosfere mržnje i podeljenosti u društvu, predstavnici i novinari NDNV-a, zbog svoje doslednosti u odbrani ključnih demokratskih principa i civilizacijskih tekovina savremenog društva zasnovanih na antifašizmu, zaštiti ljudskih prava i izgradnji demokratskih institucija – izloženi su konstatnim pritiscima i pretnjama.\nPokretanjem nekoliko programa, NDNV danas broji oko 600 članova, a u godini u kojoj će epidemijska situacija i dalje oblikovati svakodnveni život, želimo da i dalje budemo oslonac novinarima i novinarkama.\nVerujemo i u podršku građana, jer jedino takvo novinarstvo koje podrazumeva odgovornost jeste u interesu društva i slobode svakog njegovog pojedinca.\nVerujemo i tu to da sloboda govora i demokratija danas se u Srbiji brane tako što se insistira na uzrocima a ne posledicama, tako što se anomalije društva analiziraju i predočavaju javnosti, tako što stvari nazivaju pravim imenom i uspostavljanjem principa odgovornosti.\nOstaćemo dosledni u borbi za slobodno novnarstvo, a u našem fokusu ove godine biće unapređenje statusa lokalnih novinara i jačanje infrastrukture udruženja u Vojvodini, pre svega kroz osnivanje mreže poverenika udruženja.\n18. januar 2021. godine


FK Vojvodina čiji je Devetak prvotimac se oglasila odmah, ali zatim i još jednom gde je u saopštenju potvrdila kako je taj fudbaler bio meta.\nNovosađani su potvrdili već postojeća saznanja i poručili kako čvrsto stoje iza mladog fudbalera nad kojim je pokušano krivično delo iznuda.\nDevetak i uhapšeni Dragan B\n- FK Vojvodina obaveštava javnost da je povodom nemilih događaja održana hitna sednica Upravnog odbora kluba. Upravni odbora kluba pruža punu podršku državnim organima u rasvetljavanju svih činjenica koje se tiču ovog događaja. Upravni odbor kluba čvrsto stoji iza fudbalera Mladena Devetka, kao i svih ostalih fudbalera FK Vojvodina, koji uživaju puno poverenje i imaju podršku od strane tog klupskog organa, navodi se na sajtu Vojvodine.\nMladen Devetak je trenutno jedan od najtalentovanijih fudbalera "stare dame" i definitivno neko od kog bi klub mogao da inkasira.\n"NOVAK JE BIO UŽASAN" Vratio se stari kritičar i ponovo opleo po Đokoviću: Loš je kad je najpotrebnije!\nIgra na pozicijama levog beka i štopera, a ceo slučaj je sada u rukama nadležnih organa.\nVideo: Uhapšen Dragan B. zbog pokušaja iznude fudbalera Vojvodine


Tehnologija - Transfer novca RS\nJednostavno, brzo i besprekorno\nNaša platforma se priključuje direktno na postojeću infrastrukturu klijenta sa ciljem da pruži besprekornu integraciju nudeći višestruke opcije za povezivanje, tehnologiju i formate datoteka.\nTenfore na sve transakcije primenjuje sistem validacije izvršenja, koji obezbeđuje da se sva plaćanja obrađuju najvećom brzinom direktne obrade (STP). Na ovaj način se greške i izuzeci svode na minimum kroz jedan konzistentan, pouzdan, i skalabilan sistem.\nVišestruke opcije za integraciju koje uključuju različite API-je i slobodne formate datoteka, kao i opcije za flеksibilne, real-time ili tradicionalne načine pre finansiranja (pre funding) sve sa ciljem usklađivanja sa različitim potrebama klijenta.\nPrepoznata i višestruko pohvaljivana kontrola bezbednosti i sistem za upravljanjem rizicima sa sofisticiranim virtuelnim računima kao i vođenje Posebnih računa u svrhu zaštite sredstava klijenata.\nUsluga bezbednog preuzimanja/isporučivanja podataka uz korišćenje SFTP za pružanje rešenja zasnovanog na datotekama velikog kapaciteta koje su karakteristične za banke, procesore i pružaoce gotovih rešenja.\nZa klijente koji žele da automatizuju predaju naloga za plaćanje u Realnom Vremenu, Tenfore pruža unapređen WSDL interfejs dostupan u NET. okruženju zajedno sa obaveštenjima i izveštajima u realnom vremenu.\nImamo i širok asortiman dodatnih usluga koje olakšavaju upravljanje podacima o klijentu i krajnjem korisniku unutar Tenfore sistema.


Mile Đukanović : Đukanović: NATO – najvažnija odluka u novijoj istoriji Crne Gore | Kliker.info\nMile Đukanović : Đukanović: NATO – najvažnija odluka u novijoj istoriji Crne Gore\nPredsjednik crnogorske vladajuće Demokratske partije socijalista (DPS) Milo Đukanović ocijenio je danas da je usvajanje odluke o članstvu u NATO “možda najvažnija odluka Crne Gore u novijoj historiji”.\n– Crna Gora je poslije dugo stradanja i lutanja kroz istoriju, konačno na svom staništu – kazao je Đukanović novinarima na Cetinju, poslije sjednice Skupštine koja je sa 46 od 81 poslanika potvrdila Protokol o članstvu u Alijansi.\nPrema njegovim rečima, ta odluka je možda i najvažnija u novijoj historiji Crne Gore.\n– To znači da je crnogorsko društvo već u značajnoj mjeri usvojilo sistem vrijednosti evroatlantske zajednice i da je spremno da i dalje radi na usvajanju tog sistema vrijednosti koji će voditi unapređenju kvaliteta života svakog građanina Crne Gore sada, već izvjesno, u bliskoj budućnosti – rekao je Đukanović.\nČlanstvo prema njegovim riječima, nije uspjeh bilo kog pojedinačno, već je to uspjeh crnogorskog društva.


Republika / Vesić objavio sjajne vesti: Saobraćaj na Trgu republike od 1. novembra\nsubota, 26. 10. 2019.| 13:55\nKako je pre nešto više od mesec dana zamenik gradonačelnika Beograda Goran Vesić i najavio, završeno je preslaganje kocki na Trgu republike.\nRekonstruisani kolovoz na Trgu republike\nNakon svečanog otvaranja Trga Republike, građani su izneli zamerke da rekonstruisani trg nema adekvatan kolovoz za druge učesnike u saobraćaju, osim za automobile.\nUvažavajući ove zamerke, Goran Vesić je odmah naložio izvođaču radova da izvrši neophodne ispravke, i to o trošku izvođača radova.\nKao što je i najavljivao, svi radovi na rekonstrukciji obavljeni su u predviđenom roku i saobraćaj na Trgu republike biće ponovo uspostavljen 1. novembra. Ovim povodom oglasio se i Goran Vesić koji je na svom fejsbuk profilu napisao:\n- Danas u podne završeno je preslaganje svih kocki na kolovozu na Trgu republike. Kako sam naložio izvođaču presloženo je 4.150 kvadratnih metara granitnih kocki kako bi kolovoz mogli da koriste biciklisti i motociklisti. Narednih šest dana potrebno je da se osuši vezivni materijal koji povezuje kocke. To znači da će kolovoz na Trgu republike biti pušten za saobraćaj, kako je obećano, 1. novembra. Tog dana na sajtu Direkcije za građevinsko zemljište i izgradnju grada Beograda biće objavljen ugovor sa izvođačem.\nZbog raznih nastupa u javnosti koji su tvrdili da celokupan projekat ima za cilj navodnu pljačku budžeta i otimanje novca od građana, Vesić je najavio da će 1. novembra, kada bude pušten saobraćaj, javno objaviti ugovor o izvedenom projektu rekonstrukcije kolovoza.\nBeograd Goran Vesić Trg Republike Rekonstrukcija Kocka Kolovoz Saobraćaj Novembar Ugovor


Sjajni Novak zaustavio Federera za veliko finale Pariza protiv Ferera! – Novak Đoković\nSjajni Novak zaustavio Federera za veliko finale Pariza protiv Ferera!\nNole će se u nedelju od 15:00h boriti za svoju drugu titulu na Masters turniru u Parizu!\nNajbolji srpski teniser imao je set i brejk zaostatka u polufinalnom duelu protiv Rodžera Federera, ali je na fantastičan način uspeo da se vrati u meč i dobije Švajcarca rezultatom 2:1, po setovima 4:6, 6:3, 6:2.\nIzuzetno veliki broj neiznuđenih grešaka pratio je Novaka tokom prvog seta. Već u uvodnom gemu srpski teniser je spasio jednu brejk loptu, da bi mu Federer dva gema kasnije oduzeo servis i poveo sa 2:1. U poslednjem, desetom gemu, Novak je propustio četiri brejk lopte i poslednju šansu da se vrati u set, tako da je raspoloženi Švajcarac poveo sa 1:0 (6:4).\nNije Novak uspeo da pronađe svoju igru i na samom početku drugog seta. Federer mu je odmah oduzeo servis, da bi drugi nosilac u predstojećem prvi put „brejknuo“ rivala i izjednačio na 1:1. Ovo se sasvim sigurno može nazvati prelomnim trenutkom meča, jer je Novak u nastavku bio taj koji je dominirao na terenu. U šestom gemu naš teniser je odličnom defanzivom uspeo da preokrene situaciju u svoju korist i napravi brejk, koji mu je tri gema kasnije doneo osvajanje drugog seta rezultatom 6:3 posle 39 minuta.\nU trećem setu Novak je povećao broj direktnih poena, a smanjio broj grešaka. Nakon što je u trećem gemu Federer imao 30:0 na svoj servis, Novak je vezao četiri odlična poena koja su mu donela novi brejk i približenje pobedi. U sedmom gemu srpski teniser još jednom oduzima servis Švajcarcu da bi u sledećem na svoj servis meč lagano privodi kraju.\n„Ključ pobede je bio u tome da ostanem u igri. Znao sam da će biti veoma agresivan od početka, da će izlaziti na mrežu i svoje prilike je koristio veoma dobro,“ rekao je Đoković. „Bio je veoma efikasan na mreži. Posle prvog seta sam pokušao da smanjim broj neiznuđenih grešaka i odigram dobro kada je bilo najpotrebnije i mislim da sam odigrao veoma dobro u drugom i trećem setu.“\nStatistika susreta je na strani Novaka: as poeni (7-5), dvostruke servis greške (5-4), direktni poeni (27-23), neiznuđene greške (24-37).\nMeč je trajao tačno dva časa, a ovom pobedom Novak je smanjio prednost Federera u međusobnim duelima na 14-16.\nNovi „sudar“ Novak i Rodžer imaće već sledeće nedelje na ATP World Tour finalu u Londonu, s obzirom da je žrebom odlučeno da se obojica nalaze u B grupi.\nU finalu pariskog Mastersa Novak će igrati protiv Španca Davida Ferera (3) koji je iznenadio prvog nosioca Rafaela Nadala – 6:3, 7:5.\nU dosadašnjim okršajima protiv Ferera Novak vodi sa 10-5. Poslednji put Srbin je dobio Španca u polufinalu ovogodišnjeg Australijen Opena (6:2, 6:2, 6:1).\nNole i fudbaler Zlatan Ibrahimović nakon prvog polufinala Pariza\nATP 1000, BNP Paribas Open 2013, Federer, finale, Francuska, Masters, Pariz


Započeta realizacija projekta "Bezbednost mladih u Zaječaru" - Bor 030\n26. oktobra 2021. | 14:10\nNaslovna Nekategorisano Započeta realizacija projekta „Bezbednost mladih u Zaječaru“\nZapočeta realizacija projekta „Bezbednost mladih u Zaječaru“\n6.4.2015. | 16:58\nTimočki omladinski centar (TOC) uz finansijsku podršku Misije OEBS-a (Organizacije za Evropsku Bezbednost i Saradnju) u Srbiji započeo je prošlog meseca realizaciju projekta „Bezbednost mladih u Zaječaru“.\nCilj projekta je da doprinese razvoju partnerstva između javnog i civilnog sektora i poveća učešće građana, lokalne samouprave i nadležnih institucija u zajedničkom razvoju koncepta bezbednosti mladih u zajednici.\nIz TOC-a kažu da su do realizacije ovog projekta došli prepoznajući značaj i potrebu za unapređenjem bezbednosne pozicije mladih u Zaječaru.\nNa početku projekta biće sprovedeno istraživanje o percepciji bezbednosti mladihu Zaječaru iz ugla samih mladih.\nParalelno sa ovim istraživanjem radiće se na formiranju radne grupe za pisanje strategije i pratećeg akcionog plana za bezbednost mladih u Zaječaru.\nRadnu grupu koja će početi svoj rad nakon dobijanja rezultata istraživanja činiće svi relevantni akteri, koji su direktno upućeni na rad sa mladima, kao i predstavnici vlasti, i predstavnici organa javnog reda i mira.\nStrategija i akcioni plan biće ponuđeni Gradskoj Upravi i Skupštini na usvajanje, implementaciju i nadzor realizacije.\nNakon što radna grupa kreira ovaj dokument biće organizovane ulične akcije i svojevrsna javna rasprava tako da će i jedan širi krug aktivnih građana, naročito mladih, imati priliku da se upozna sa strategijom i da svoje komentare.\nOno što bi bio glavni rezultat ovog projekta je da nakon njegovog završetka juna 2015. godine nastane zvanična platforma za stalni dijalog između organizacija civilnog društva, građana, lokalne vlasti i drugih relevantnih aktera, koordinacijui rad na rešavanju bezbednosne situacije mladih u zajednici u skladu sa kreiranim akcionim planom.


Sastanak u MUP | Autoškole Srbije\nSastanak u MUP 24.08.2018\nveć znate da je juče bio sastanak u MUP kojem su prisustvovali Arsov, Palavestrić i Ognjenović a ispred auto škola Dragan Jagodić, Milan Krstić i Mladen Rašeta.\nIspalo je da to nije sastanak, nego samo skup kako bi nam saopštili da neće biti ponovnog odlaganja odredbi vezanih za ABS, poligone i opterećenje vozila. I fino nam je saopšteno da moramo da se snađemo. Moram da citiram odgovor Nebojše Arsova na pitanje koliko će auto škola da prestane sa radom nakon 25. oktobra: "Ostaće dovoljno auto škola da sistem funkcioniše." - nakon ovoga je sve postalo jasno, mi i kandidati za njih nismo ljudi nego samo brojke jednog sistema.\nAli da ne dužim, evo u kratkim crtama po temema koje smo tamo dotakli:\nPOLIGON KAO JAVNA POVRŠINA može ali da se ogradi stubićima, označi znakovima i tablama kada se koristi poligon. Kada se ne koristi svi stubići treba da se uklone. - u suštini ovo je skoro pa nemoguće jer ko će dati odobrenje da se ogradi deo javne saobraćajne površine.\nUSPON može ka i do sada da bude montažni jer neće svi dobiti dozvolu da ga izgrade na sadašnjim poligonima.\nVLASNIČKI listovi moraju biti ispravni, znači ako nemate potpise svih vlasnika poligona morate da ih nabavite.\nSKRETANJE U NAZAD ZA E I F kategorije, mora da se izgrade sa dimenzijama koje su zacrtane u pravilniku bez obzira što imate manje vozilo za koje su dovoljne i manje dimenzije (ovo kažu da mora jer je tako u "direktivi")\nTAKSA I UTVRĐIVANJE USLOVA taksa će biti pola od cele takse, a utvrđivaće sve uslove ponovo da bi proverili još jednom svoj rad o pre par godina, znači zaposleni, vozila, učionice, računari, poligon.\na sad one manje bitne stvari u ovom trenutku\nPREVOZ SA SOPSTVENE POTREBE i ostele odredbe po zakonima o prevozu putnika i tereta, naši inspektori ovo ne kontrolišu nego inspektori ministarstva saobraćaja. Zaključeno je da greškom nismo izuzeti iz tih zakona, pa da moramo to od nadležnog ministarstva da tražimo da isprave. Uradićemo tako.\nISPITIVAČI IZ MUP biće u buduće lakše zapošljavani, i za to su doneli nove pravilnike i ispravili postojeće. Uskoro bi trebali da očekujemo da počnu da zapošljavaju nove radnike i da povećaju svima broj ispita i tako smanje gužve. Nadamo se da će ovo uspeti.\nU suštini, rečeno nam je da smo mi tražili odlaganje ovih odredbi i prethodnih dana ali moram da kažem da to u opšte nije istina. Nikad ni jedno udruženje nije tražili odlaganje nego samo ukidanje, a MUP je odlagao kako bi našao končno rešenje, ili možda održavao mir?\nTakođe nam je na fin način rečeno da smo sami krivi za položaj jer su poreske kontrole dokazale da smo od države krali pa da sad nemamo prava da tražimo nešto nazad.\nZa auto škole koje koriste poligon u Novom Sadu su nam rekli da i ako zakasne sa proširenjem saobraćajnih traka nije problem, par meseci nije strašno ako auto škola ne radi?\nZa auto škole koje koriste poligon pored hale Pionir su rekli da su u velikom problemu i da njima ne mogu da pomognu pa će njih 14 morati ili da prestanu sa radom ili da potraže drugi poligon.\nIz ovoga sami možete da zaključite šta država misli o našem pravu na rad?\nR E A K C I J A\nSad svi treba da dobro razmislimo kako i na koji način ćemo da se borimo za naše uslove rada i naše kandidate? Hoćemo li i dalje da budemo razjedinjeni, ili da konačno svi zajedno podržimo kolege koji neće moći da nastave sa radom?


Dan online - Politika: Zaštita resursa je patriotizam - 2019-11-11\nPolitika KONGRES ZELENIH PRIHVATIO APLIKACIJU GRAĐANSKOG POKRETA URA\nAbazović i finski ministar Zaštita resursa je patriotizam\nAplikacija Građanskog pokreta URA prihvaćena je juče na Kongresu Zelenih, a njenim prihvatanjem zvanično počinje procedura prijema, rečeno je iz tog političkkog subjekta. Kako su kazali iz Građanskog pokreta, njegov čelnik Dritan Abazović saopštio je da su na kongres koji se održava u Finskoj došli pod sloganom „Crna Gora je ovdje“.\n– Sjajna vijest, ne samo za URA nego i za cijelu Crnu Goru. U rekordnom roku zadobili smo povjerenje komiteta i započeli proces pridruživanja zelenoj porodici. U Crnu Goru stiže zeleni talas koji znači snažniju borbu za mir, ljudska prava, inkluziju ugroženih grupa, toleranciju, rodnu ravnopravnost, bolju socijalnu politiku, bolju zdravstvenu politiku, politiku koja se brine o obrazovanju i, možda najvažnije, politiku koja strastveno čuva prirodne resurse svake države i samim tim u globalnom svijetu izražava novi vid prijeko potrebnog patriotizma – izjavio je Abazović.\nDelegacija URA je tokom kongresa imala niz bilateralnih susreta, a jedan od njih bio je sa predstavnicima Sekretarijata Evropskih zelenih, zaduženih za prijem novih članica.\nAbazović je razgovarao i sa finskim šefom diplomatije Peka Havistom, tvrdeći da zemlje Zapadnog Balkana nemaju alternativu osim da se priključe evropskoj porodici. Tema sastanka bile su evropske integracije Zapadnog Balkana kao i izborna reforma u Crnoj Gori.\n– Havisto je nedavno boravio u Crnoj Gori, tako da je dobro upoznat sa situacijom u zemlji. Drago mi je da smo zajedno konstatovali da EU mora nastaviti sa politikom proširenja, bez obzira na poslednje loše vijesti koje dolaze iz Brisela. Nema obeshrabrivanja već moramo nastaviti sa reformama jer su one u korist naših građana – saopštio je Abazović nakon sastanka.


Podaci o kolačićima - Jazz festival Novi Sad 2019 Podaci o kolačićima - Jazz festival Novi Sad 2019\nKolačić je mala tekstualna datoteka koju vebsajt smešta na vašem računaru kako bi zapamtio vaše ponašanje i personalizovao vaše onlajn iskustvo prilikom prve posete sajtu. Kolačići rade razne poslove na sajtu novisadjazzfestival.rs, na primer, omogućavaju vam efikasnu navigaciju kroz stranice, da sačuvate svoje omiljene postavke i generalno da poboljšate svoje iskustvo na vebsajtu. Kolačići obezbeđuju bržu i lakšu interakciju između vas i vebsajta. Postoje različite vrste kolačića koje prate i beleže različite vrste aktivnosti.\nKORIŠĆENJE KOLAČIĆA SA VEBSAJTA NOVISADJAZZFESTIVAL.RS\nKolačići nam omogućavaju da prepoznamo vaš uređaj i da isporučimo odgovarajući personalizovani sadržaj. Mi koristimo kolačiće koji su potrebni da vam omoguće da se krećete po sajtu ili da obezbede neke od osnovnih prisutnih mogućnosti. Koristimo kolačiće da poboljšamo funkcionalnost vebsajta skladišteći vaše omiljene postavke. Kolačiće koristimo i kako bi nam pomogli da poboljšamo performanse našeg veb-sajta, naše marketinške aktivnosti i da poboljšamo vaše onlajn iskustvo.\nNeke od veb stranica na vebsajtu sadrže ugrađen video sadržaj sa mreže YouTube. Kada posećujete stranicu sa ugrađenim YouTube video klipom, ili kliknete da vidite video, možda će vam se ponuditi kolačići sa mreže YouTube. Novisadjazzfestival.rs ne vrši kontrolu podešavanja ovih kolačića. Za više informacija, molimo posetite stranicu o ugrađenim YouTube video klipovima.\nKAKO DA KONTROLIŠEM POSTAVKE KOLAČICA\nKolačići čine korišćenje vebsajtova bržim i lakšim; ipak, ako želite, možete da odbijete skladištenje kolačića, što će nas sprečiti da zapamtimo vaše omiljene postavke, da isporučimo personalizovani sadržaj i da izvučemo konsolidovano učenje iz vaših poseta. Ovo možete postići promenom postavki vašeg veb pretraživača.\nDa biste saznali više kako da postupate sa kolačićima i kako da ih brišete, molimo sledite donje linkove,\nKliknite ovde da saznate više o postavci “Privatna navigacija” i o postavljanju kolačica u Firefox;\nKliknite ovde da saznate više o postavci “Inkognito” i o postavljanju kolačica u Chrome;\nKliknite ovde da saznate više o postavci “Privatno” i o postavljanju kolačica u Internet Explorer;\nKliknite ovde da saznate više o postavci “Privatna navigacija” i o postavljanju kolačica u Safari;\nUkoliko želite da saznate više o kolačićima, ili kako da ih kontrolišete ili brišete, molimo posetite stranicu http://www.aboutcookies.org za detaljna uputstva.


Tim Europe u Moldaviji: EIB podržava bržu integraciju Moldavije u EU sa 150 miliona eura ulaganja u moderne autoputeve i poboljšanu sigurnost na cestama | Support4Partnership\nTim Europe u Moldaviji: EIB podržava bržu integraciju Moldavije u EU sa 150 miliona eura ulaganja u moderne autoputeve i poboljšanu sigurnost na cestama\nEIB i Vlada Republike Moldavije dogovorile su zajam od 150 miliona eura za rekonstrukciju glavnih autoputeva u Moldaviji.\nOperacija će podržati izgradnju i rehabilitaciju puteva između Moldavije i Evropske unije, ubrzavajući integraciju zemlje u TEN-T mrežu i EU.\nZajam EIB-a će omogućiti Moldaviji da uvede međunarodne standarde kvaliteta i sigurnosti puteva, kao i da postigne poboljšanje kapaciteta u skladu sa potrebama saobraćaja na određenim dionicama nacionalne putne mreže.\nZajam EIB-a podržava ciljeve Ekonomskog i investicionog plana EU za Istočno partnerstvo.\nEvropska investiciona banka (EIB), banka Evropske unije, uložit će dodatnih 150 miliona eura u modernizaciju autoputeva u Republici Moldaviji i unaprenja sigurnosti na putevima u zemlji. U okviru zajma dogovorenog sa Vladom Moldavije, EIB će finansirati rekonstrukciju i modernizaciju dionice Balti-Criva nacionalnog puta M5 i obilaznice Kišinjeva na putu M2.\nInvesticija će skratiti vrijeme putovanja u zemlji, smanjiti troškove rada i održavanja vozila i povećati ekonomsku i teritorijalnu koheziju Moldavije, kao i ubrzati integraciju Moldavije u Transevropsku mrežu za transport (TEN-T ), u skladu sa vodećom inicijativom EU za Moldaviju posvećenu transportnoj povezanosti. Zajam EIB-a podržava ciljeve Ekonomskog i investicionog plana EU za Moldaviju u sektoru transporta.\nPredsjednik EIB-a Werner Hoyer rekao je: „Ova operacija označava važan korak za izgradnju bližeg partnerstva između Evropske unije i Moldavije. Ulažemo u modernu transportnu vezu sa EU i efikasnu, modernu i sigurnu putnu mrežu. Ovo je ključni preduslov za brži ekonomski razvoj, bolji kvalitet života i sigurnije putovanje ključnim transportnim koridorima Moldavije. U EIB-u se radujemo proširenju našeg partnerstva sa Vladom Moldavije i zajedničkom ulaganju u kvalitetne projekte.”\nAmbasador Evropske unije u Moldaviji Jānis Mažeiks rekao je: „Novo ulaganje u program rehabilitacije puteva će rezultirati poboljšanim i sigurnijim uslovima vožnje u zemlji i boljom fizičkom vezom između Moldavije i Evropske unije, za\npovećanje putničkog i trgovinskog obima saobraćaja. Ove veze su posebno važne danas, kada se suočavamo sa veoma izazovnom regionalnom situacijom. EU, zajedno s EIB-om, u duhu Tima Europe, posvećeni su pružanju pomoći građanima Moldavije u okviru ambicioznog plana ekonomskih ulaganja EU, koji ima za cilj podršku energetici, transportu, logistici, obrazovanju i privatnom sektoru .”\nZamjenik premijera Moldavije i ministar za infrastrukturu i regionalni razvoj, Andrei Spînu, rekao je: „Moldavija treba biti bliža Evropskoj uniji kroz strategiju mobilnosti orijentiranu na ljude, osiguravajući moderan transport, kvalitetne puteve i sigurnost saobraćaja. Naša je uloga, kao donositelja odluka, da kroz ove transformacije zemlje donesemo kroz što više kvalitetnih investicija. Ovaj kredit je namijenjen izgradnji i popravci 150 km državnog puta. Pobrinut ću se da se ovaj novac efikasno potroši na kvalitetne i sigurne puteve.”\nEvropska investiciona banka je od 2007. godine uložila 255 miliona evra u modernizaciju puteva u Moldaviji u okviru TEN-T mreže. Svi ovi zajmovi su pokriveni garancijama EU u okviru mandata EU za vanjske pozajmice.\nKao odgovor na rusku invaziju na Ukrajinu, EIB trenutno radi na daljem jačanju i proširenju svoje podrške Moldaviji. Banka radi sa Timom Europe na mehanizmima za podršku Moldaviji u suočavanju sa prilivom izbjeglica iz Ukrajine i na povećanju socijalne i ekonomske otpornosti Moldavije.\nTim Europe podržava održivi, zeleni razvoj u Moldaviji\nZajam EIB-a potpada pod Globalnu Evropu, instrument za susjedstvo, razvoj i međunarodnu saradnju od 79,5 milijardi eura Evropske unije. Instrument pokriva saradnju EU sa svim trećim zemljama osim pretpristupnih korisnika i prekomorskih zemalja i teritorija obuhvaćenih geografskim programima.\nGlobalna Evropa pomaže zemljama izvan Evropske unije (poput Moldavije) da prevladaju dugoročne razvojne izazove i doprinosi postizanju međunarodnih obaveza i ciljeva na koje je EU pristala, posebno Agende 2030 i njenih ciljeva održivog razvoja i Pariškog sporazuma .\nEkonomski i investicioni plan EU nudi 2,3 milijarde eura bespovratnih sredstava EU zemljama Istočnog partnerstva, sa potencijalom da se mobilizira do 17 milijardi eura javnih i privatnih investicija za ekonomije regiona.


RIK: Nema sredstava za vanredne izbore u Srbiji\nRepublička izborna komisija Srbije usvojila je finansijski plan za 2018. kojim su predviđena sredstva za redovan rad komisije i za sprovođenje redovnih izbora za članove savjeta nacionalnih manjina naredne godine, a u tom planu nema sredstava za eventualne vanredne parlamentarne izbore u Srbiji.\nDo sada su se u slučaju vanrednih izbora sredstva za njihovo sprovođenje obezbjeđivala iz budžetske rezerve.\nPrema finansijskom planu za redovan rad RIK-a u 2018, predviđeno je 29,2 miliona dinara, dok je za sprovođenje redovnih izbora za članove savjeta nacionalnih manjina predviđeno 128,5 miliona dinara.\nRIK je na sjednici usvojio i Izvještaj o trošenju budžetskih sredstava u 2017. za redovan rad i izborne aktivnosti RIK-a od januara do septembra ove godine.\nPrema izvještaju, u tom periodu RIK je za redovan rad potrošio 17,5 miliona dinara od planiranih 26,1 milion dinara, odnosno 67,3 odsto ukupno planiranih sredstava za ovu godinu.\nKada je riječ o sprovođenju izbora za predsjednika Srbije, do kraja godine će biti poznato koliko će neutrošenih sredstava biti vraćeno u budžet. Za sprovođenje predsjedničkih izbora izdvojeno je 1,1 milijarda dinara od čega je do septembra potrošeno 572,9 miliona dinara, odnosno 51,74 odsto, dok će se do kraja godine znati tačan iznos neutrošenih sredstava i to po zatvaranju namjenskih računa.\nZa sprovođenje predsjedničkih izbora bila je planirana 1,1 milijarda dinara i to za dva kruga izbora.\nAleksandar Vučić pobijedio je u prvom krugu predsjedničkih izbora.


Razgovarali sa Adžićem o rješavanju problema realizacije projekta stambene zgrade zaposlenih u bezbjednosnim institucijama u Herceg Novom - CdM\nSavjetnik potpredsjednika Vlade Filip Adžić upoznat je sa problemom na koji je naišao Sindikat bezbjednosnih institucija prilikom realizacije projekta stambene zgrade za zaposlene u bezbjednosnih institucija u Herceg Novom, saopšteno je iz Kabineta potpredsjednika Vlade.\nSastanku sa Adžićem prisustvovali su, predsjednik sindikata bezbjednosnih institucija Crne Gore Mladen Šuškavčević, gradski menadžer Opštine Herceg Novi Dušan Vukić, sekretar sekretarijata za prostorno planiranje i izgradnju Vladislav Velaš , kao i predstavnik vlasnika zemljišta Minja Ivanović Bulatović.\n“Oni su istakli da problem realizacije izgradnje zgrade predstavlja trošak komunalnog opremanja koji je za njih i njihove zaposlene prevelik i da nijesu u mogućnosti riješiti ga bez pomoći Ministarstva unutrašnjih poslova, Ministarstva finansija i socijalnog staranja i Vlade Crne Gore. Dodali su da su do sada imali veliko razumijevanje i podršku svih državnih institucija kao i Opštine Herceg Novi”, navedeno je u saopštenju.\nAdžić je istakao da postoji spremnost kabineta potpredsjednika Vlade, kako se navodi, “da pomogne u rješavanju problema nastalog prilikom realizacije ovo projekta i da je kabinet spreman razmotriti sva moguća rješenja koja su u zakonskom okviru”.\nAdžić je zaključio da je bezbjednosni sektor prva linija odbrane države, te da oni zaslužuju “posebnu pažnju u rješavanju stambenih problema zaposlenih, ističući nadu da će u budućnosti biti sve više sličnih projekata u svim gradovima Crne Gore”.\n“Adžić i Šuškavčević razgovarali su i o mogućnostima realizacije sličnih projekata i u drugih gradovima Crne Gore”, zaključuje se u saopštenju.\nTagsAgencija za sajber bezbjednost Filip Adžić opština Herceg Novi stambeno pitanje Vlada Crne Gore


Momirović: U sledećih pet godina 7.000 kilometara kanalizacione mreže\nZa realizaciju tih projekata planirano je ulaganje od četiri milijarde evra, istakao je ministar\nMinistar građevinarstva, saobraćaja i infrastrukture Tomislav Momirović izjavio je danas da je plan da se u sledećih pet godina u Srbiji izgradi 7.000 kilometara kanalizicione mreže i više od 250 postrojenja za preradu otpadnih voda.\nOn je naveo da je za realizaciju tih projekata planirano ulaganje od četiri milijarde evra.\nMomirović je na predstavljanju projekta Čista Srbija u Privrednoj komori Srbije rekao da je cilj da se u narednih pet godina izgradi takva kanalizaciona infrastruktura da 80 odsto stanovništva ima kolektorsku i kanalizacionu mrežu i da 80 odsto te kanalizacione mreže bude obuhvaćeno postrojenjima za prečišćavanje otpadnih voda.\n- Situacija je sada loša, jer više od 90 odsto otpadnih voda izbacujemo u reke i ako tako nastavimo uništićemo prirodu. Zato moramo situaciju da menjamo iz korena - naglasio je on.\nDržavna sekretarka u Ministarstvu zaštite životne sredine Jelena Tanasković je ocenila da je ekologija prioritet sadašnje Vlade Srbije što potvrđuju i ulaganja u tu oblast.\n- Lane je za ekologiju u budžetu države bilo izdvojeno osam milijardi dinara, rebalansom su dodate još četiri milijarde dinara dok je za sledeću godinu, što iz budžeta što iz drugih izvora, planirano 36 milijardi dinara - rekla je ona.\nIstakla je da je Ministarsttvo zaštite životne sredine ove godine realizovalo više projekata iz ekologije i da će se oni nastaviti i sledeće godine. Najavila je i finansiranje zamene individualnih ložišta, kotlarnica u javnim institucijama.\nKanalizaciona mreža Tomislav Momirović Izgradnja kanalizacije Prerada otpadnih voda Ministarstvo građevine


Astronomi snimili bljesak na Jupiteru /video, foto/\nBljesak je snimljen u vidljivom spektru svetla, ali i infracrvenom, naveo je Ko Arimadžu, astronom sa japanskog Kjoto univerziteta.Jupiter je često „na meti“ asteroida, zbog svoje jake gravitacije koja je posledica njegove mase.Prema pojedinim istraživanjima, objekti veći od 45 metara u prečniku pogađaju Jupiter na svakih nekoliko meseci, prenosi Lajvsajens.\nnauka, astronomija, jupiter, nauka i tehnologija\nAstronomi iz Japana snimili su bljesak na Jupiteru, koji najverovatnije prikazuje kako asteroid udara u tu planetu, najveću u Sunčevom sistemu.\nBljesak je snimljen u vidljivom spektru svetla, ali i infracrvenom, naveo je Ko Arimadžu, astronom sa japanskog Kjoto univerziteta.\nJupiter je često „na meti“ asteroida, zbog svoje jake gravitacije koja je posledica njegove mase.\nPrema pojedinim istraživanjima, objekti veći od 45 metara u prečniku pogađaju Jupiter na svakih nekoliko meseci, prenosi Lajvsajens.\n18 Oktobar, 21:38\nAsteroid koji se nalazi između Jupitera i Marsa mogao bi sve da nas učini milijarderima\n8 Avgust, 15:39


Novčane nagrade za kotorvaroške šampione | Moj Kotor Varoš\nHomeSportNovčane nagrade za kotorvaroške šampione\n27/10/2020 Moj Kotor Varoš Sport 0\nNačelnik opštine Kotor Varoš Zdenko Sakan organizovao je danas prijem i novčano nagradio članove Džudo kluba Mladost koji su osvojili zlatne medalje na prvenstvima RS i BiH.\nPrijem je upriličen za šampionke RS i BiH u konkurenciji mlađih seniorki i mlađih pionirki Sara Marić i Anja Smiljić, prvakinju RS u kadetskoj konkurenciji Dariju Danilović, šampiona RS u kategoriji starijih pionira Kristijana Višnjića i vicešampiona BiH u seniorskoj konkurenciji Borislava Bogdanića.\nSakan je pohvalio kotorvaroške džudiste, istučući da radom i zalaganjem ostvaruju izvanredne rezultate.\n– Zato sam ih novčano nagradio za uspjehe koje su postigli, ali i da ih podržim u nastojanju da našu lokalnu zajednicu dostojno predstavljaju na predstojećim domaćim i evropskim takmičenjima – istakao je Sakan i dodao da je riječ o najuspješnijem kotorvaroškom sportskom kolektivu čiji su članovi osvojili deset balkanskih medalja u poslijeratnom periodu.\nDžudisti su zahvalili Sakanu što je prepoznao njihov trud, rad i rezultate, navodeći da će ih podrška motivistai da nastave da reprezentuju svoj klub i grad.\nTrener Džudo kluba Mladost Sejdo Tatar je upoznao Sakana sa činjenicom da ovaj klub egzistira od 1976. godine i da svake godine osvajaju pregršt medalja.\n– U vrijeme epidemije virusa korona smo uspjeli da održimo zavidan nivo forme i to je jedan od razloga što smo ostvarili odlične rezultate na prvenstvu RS u Laktašima i šampionatu BiH u Istočnom Sarajevu – naglasio je Tatar.


Dvodnevna manifestacija „Palićke vinske svečanosti“ kojom se proslavlja Sveti Urban, zaštitnih vinara i vinogradara, a mesna zajednica Palić ga obeležava kao svoj dan, okupila je ove godine na Paliću vinare iz Čoke, Kikinde, Sente, Horgoša, Subotice i prvi put majstore dobrog vina iz Riđice, koji su prezentovali više od stotinu uzoraka božanske kapljice.\nČlan Gradskog veća zadužen za oblast turizma, investicija i međunarodne saradnje Srđan Samardžić je u ime gradonačelnika Subotice Bogdana Labana i svoje ime čestitao Mesnoj zajednici „Palić“ njen dan Svetog Urbana, a svim vinarima i vinogradarima poželeo uspešne susrete i dobre ocene žirija.\n- Palićke vinske svečanosti obeležavaju se već tradicionalno 14. put što pokazuje da je na Paliću poslednjih decenija došlo do intenziviranja vinogradarstva – rekao je, između ostalog, Srđan Samardžić.\nPrema oceni stručnog i zaista respektabilnog žirija, najbolje belo vino ocenjen je „šardone“ (Chardonnay) iz podruma „Balint“ iz Horgoša. Najbolje ocenjeno crno vino je „kaberne sovinjon“ (cabernet sauvignon) Vladimira Radulovića iz Kikinde dok je titulu za najbolje „roze“ (rose) vino poneo Jenek Đerđ iz Sente. Ukupno najbolje ocenjena vinarija je podrum Šinka Ferenca sa Palića.\n- Na ovom susretu vinara za majstore vina dodeljena su majstorska pisma za vino 'buvije' Petru Čuvardiću, 'širaz', Laslu Boniju i 'kaberne sovinjon' Vladimiru Raduloviću. Svi oni morali su da imaju bar tri pobednička bala ili tri zlatne medalje na velikim manifestacijama u različitim godinama za isto vino – objašnjava veliki majstor vitezova vina „Arena Zabatkiensis“ Dragutin Miljković.\nPosetiocima na Paliću organizatori su u okviru ove manifestacije priuštili bogat sadržaj raznih programa, kulturnih, etno, muzičkih, sportskih koji su trajali i drugog dana Festivala, 27. maja.\nU organizaciji UG „Konoba Kujundžić“ ljubitelji ribe takmičili su se u pravljenju ribljeg kotlića, a sav prihod namenjen je u humanitarne svrhe za pomoć dečaku Danielu Budaiju.


Vremešno MAGARE ČUVAR SELA\nU fokusu - Utorak 22.05.2018 - 09:50\nVranje - Na krajnjem jugu Srbije u dolini Pčinje ostaju i opstaju samo oni najizdržljiviji i najuporniji, a među njima je i Drage Veličković, meštanin sela Starac u bujanovačkoj opštini, koji ima neobičnog ljubimca u svom dvorištu.\nDrage Veličković sa svojim ljubimcem. Foto: S.Tasić/OK Radio\nDrage je jedan od malobrojnih meštana mahale Čivčije, koja je uz samu granicu sa Makedonijom, a svoje magare, kako kaže ne bi menjao ni za jedan džip ili motor.\nŽivot u ovom selu nije ni malo lak, posna zemlja, mediteransko rastinje, šuma, stene i strmine, ne pružaju mnogo za život, pa su se ljudi iz ovog kraja uglavnom odselili još šezdesetih godina prošlog veka.\nUz to, jedini put do sela vodi iz Makedonije, pa preko Pčinje, na kojoj nema mosta, pa žitelji reku gaze ili je prelaze traktorima kad je to moguće, a kada nije, kilometrima idu zaobilaznim putem prelazeću granicu Srbije i Makedonije nekoliko puta.\nU ovakvom okruženju opstaju samo najizdržljivije životinje, a među njima je i Veličkovićevo magare, koje je simbol sela i često puta jedini spas za ljude koji ovede žive.\n- On je jedno pitomo i plemenito stvorenje, koje uopšte nije zahtevno i može da opstane sa malo hrane i vode.\nSa druge strane napore koje može da izdrži i kuda sve može da prođe su za svako divljenje.\nMože da gazi vodu sa teretom na leđima, da prolazi putanjama uz brdo, noseći drva, da ide kroz sneg, čak i tamo gde i savremene terenske mašine ne bi mogle da prođu, a takva je čitava dolina Pčinje i naša mahala - priča Drage.\nMagarci na prvi pogled deluju sporo i tromo, ali za razliku od konja mogu lakše da se kreću kamenitim i nepristupačnim terenom.\nDrage Veličković priča kako su većini meštana njive i livade u susednoj Makedoniji, te da su zbog nepostojanja mosta i puta, prestali da čuvaju krave i ostalu krupniju stoku, jer ne mogu da im preteraju preko reke seno iIi hranu.\n- Magare nije zahtevno i može da opstane i sa ono malo trave i rastinja kojih ima sa desne strane reke, gde je naše selo.\nMogu da kažem da magarci uopšte nisu glupe životinje, kako su predstavljeni u basnama i pričama, pre bih rekao da su veoma trpeljivi.\nOni su društvene životinje, prave maze, žive duže od konja i manje su zahtevni za čuvanje - ukazuje Drage dog rukom gladi grubu sivu dlaku svog magarca.\nA pre tridesetak godina u dolini Pčinje bilo je mnogo više magaraca i sa srpske i sa makedonske granice.\nOni su tada bili izvor prihoda ovdašnjim ljudima jer su ih mnogi koristili za šverc.\nPojedini meštai su znali da magarce devedesetih, u vreme sankcija pod kojima je bila Srbija, natovare sa više ili manje robe i da ih same u noć pošalju kroz šumu iz jedne u drugu državu, gde su ih sa druge strane čekali šverceri koji su preuzimali pošiljku.\nTakvog šverca u ovom delu granice više nema, ali neme ni magaraca.\nOvaj u mahali Čivčije je jedna od poslednjih, sada više kućnji ljubimac, nakon više godina mukotrpnog rada.\n- Budi nas svojim njakanjem, kad naiđe neko on se isto oglasi, kad primeti neku životinju, takođe njače.\nMa pravi graničar i čuvar sela - dodaje Drage Veličković.


trgovinska razmena - Sputnjik Srbija\n10:42 14 Maj 2021\nUprkos lošim odnosima: Trgovinska razmena Rusije i Ukrajine u porastu\nTrgovinska razmena između Rusije i Ukrajine je, uprkos lošim odnosima te dve zemlje, u porastu — u periodu od januara do maja ove godine bilans je veći za 28,7 odsto, saopštila je Pogranična služba Ruske Federacije.\nPutin: Pozdravljamo napore Vašingtona i Pjongjanga za rešavanje krize\nRusija pozitivno ocenjuje usmerenost Vašingtona i Pjongjanga ka rešavanju krize na Korejskom poluostrvu kroz dijalog i očekuje da će to omogućiti suštinsko smanjenje napetosti i stvoriti uslove za formiranje stabilnog sistema bezbednosti u tom regionu u budućnosti, izjavio je u predsednik Rusije Vladimir Putin.\nLavrov: Odnosi sa Turskom se razvijaju bolje nego sa Nemačkom\nOdnosi Rusije i Turske napreduju daleko bolje nego što je to slučaj sa Nemačkom, izjavio je šef ruske diplomatije Sergej Lavrov, komentarišući nedavne susrete ruskog predsednika Vladimira Putina sa nemačkom kancelarkom Angelom Merkel i turskim predsednikom Redžepom Tajipom Erdoganom.\nVaršava: 7.000 ljudi protestuje protiv sporazuma CETA I TTIP\nOko sedam hiljada ljudi u Varšavi učestvuje u demonstracijama protiv Sveobuhvatnog ekonomskog i trgovinskog sporazuma Evropske unije i Kanade (CETA) i Transatlantskog sporazuma o partnerstvu u oblasti trgovine i investicija Evropske unije i Sjedinjenih Američkih Država (TTIP).\nPutin i Pahor o odnosima Rusije s EU i NATO-om\nPredsednik Rusije Vladimir Putin planira da sa slovenačkim kolegom Borutom Pahorom razgovara o bilateralnim odnosima, trgovinsko-ekonomskim vezama i odnosima Rusije s Evropskom unijom i NATO-om.\nSankcije ne smeju biti izgovor za neinvestiranje u Rusiju\nSankcije Zapada protiv Rusije ne smeju da budu izgovor za odustajanje evropskog biznisa od investiranja u rusku ekonomiju, izjavio je u petak ambasador Italije u Rusiji Čezare Marija Ragaljini.\n10:04 RFPI odobrio isporuku „Sputnjika Ve“ Ekvadoru\n10:00 Škola na Cetinju pokrenula postupak protiv nastavnice zbog šetnje sa đacima\n09:38 Hamas: Napali smo hemijsko postrojenje u Izraelu\n09:30 Viski jeftiniji, a rakija skuplja. Novi zakon o akcizama\n09:03 Pobuna Amerikanaca u Izraelu – plaše se da uđu u avion, spremaju se kazne


Rojters: Ruski hakeri napali američko Ministarstvo unutrašnje bezbednosti - Sputnjik Srbija\n17:15 17 Januar 2021\n21:58 14.12.2020 Preuzmite kraći link\nAgencija Rojters tvrdi da je tim hakera koji navodno radi za rusku vladu dobio pristup unutrašnjim komunikacijama Ministarstva unutrašnje bezbednosti SAD.\n„Tim oštroumnih hakera, koji, kako se pretpostavlja, rade za rusku vladu – dobio je pristup unutrašnjim komunikacijama američkog Ministarstva“, saopštila je agencija, pozivajući se na svoje izvore.\nMeđutim, ona za sada ne navodi konkretne dokaze umešanosti ruske vlade u incident.\nIstovremeno, pomoćnik ministra za odnose sa javnošću Aleksej Voltornist izjavio je da je „Ministarstvo upoznato sa sajber-hakovanjem u federalnoj vladi i da radi na tome da odgovori na te pretnje uz saradnju sa svojim partnerima“.\nPrema podacima agencije, navodno se radi o nastavku napada o kojem je saopšteno u nedelju kada su hakeri uspeli da pristupe sistemu Ministarstva finansija i trgovine SAD.\nRanije je pres-služba američkog Ministarstva trgovine potvrdila informacije o hakovanju računarske mreže Nacionalne uprave za telekomunikacije i informacije. FBI istražuje slučaj.\nKako je Rojters izvestio, u američkoj obaveštajnoj službi postoji zabrinutost da su hakeri koji su napali vladu i Ministarstvo finansija možda koristili slične metode da bi provalili u druge strukture američke vlade. Istovremeno, prema izveštavanjima „Vašington posta“, iza ovih sajber napada stoje hakeri koji rade za rusku vladu. Međutim, list ne navodi dokaze o ovim izjavama.\nSAD, napad, ruski hakeri


Balkan - datum: 2018-03-05 SVE GLASNIJE NAJAVE DA BI SE ZA MEĐUNARODNIM STOLOM MOGLO NAĆI RJEŠAVANJE JOŠ JEDNOG VAŽNOG SRPSKOG PITANJA Status RS vezati za Kosovo i Metohiju Od Vučića tražim da na dnevni red uz Kosovo stavi i Republiku Srpsku. Ja ga molim, moglo to proći u Briselu ili ne, rekao je Dodik\nPozicija Srba danas je bolja nego što je bila i ne znači da neće biti još bolja za 20 godina. Zapadu se žuri, ali uprkos pritiscima na srpske lidere, ne treba žuriti. Vezivanje statusa Republike Srpske za Kosovo i Metohiju može još da čeka, kao što Kina strpljivo vraća Tajvan.\nPredsjednik Republike Srpske Milorad Dodik u poslednjih nedjelju dana dvaput je javnost obavijestio da će od predsjednika Srbije Aleksandra Vučića zatražiti da za briselski sto, uz pitanje Kosova i Metohije, na dnevni red stavi i RS.\n-Nisam s njim (Vučićem) o tome razgovarao, ali ću ga zamoliti da ne odvaja pitanje statusa Republike Srpske od pitanja Kosova- rekao je Dodik prije nedjelju dana.\nPotom je ponovio: „Od Vučića tražim da na dnevni red uz Kosovo stavi i Republiku Srpsku. Ja ga molim, moglo to proći u Briselu ili ne“, rekao je Dodik. Ostala je nepoznanica da li je u međuvremenu s Vučićem o tome razgovarao, ali je ovoga puta u prilog svom stavu naveo nekoliko konstatacija.\nKosovo, za koje se prije samo nekoliko godina vjerovalo da je „gotova priča“, predsjednik Srbije je uspio da vrati na dnevni red, što je potvrdila i njemačka kancelarka Angela Merkel, ocjenom da Njemačka jeste priznala Kosovo, ali da se ništa ne može dogoditi bez dogovora Beograda i Prištine.\n-Srbija i Republika Srpska su postale značajniji faktori nego što su bile, a uz to, ovo je najbolji period saradnje Republike Srpske i Srbije, ocijenio je Dodik.\nDrugim riječima, ima dovoljno razloga da vjeruje da je ovo pravi trenutak da i pitanje statusa RS bude otvoreno za međunarodnim stolom. Uostalom, Dodik je oktobra prošle godine, u intervjuu za „Dojče vele“, precizirao da na mapi Balkana, za 10 godina, RS i sjever Kosova i Metohije vidi kao dio Srbije.\nOn je tom prilikom rekao da radi na stvaranju političkog ambijenta koji je neophodan da to bude barem dijelom prihvaćeno i u okruženju i u Evropi. Posebno je tada ukazao na to da u slučaju nezavisnog Kosova, u slučaju da Beograd na to pristane, isto pravo mora da postoji i za Republiku Srpsku, koja je poseban entitet u BiH.\nMišljenja o vezivanju sudbina RS i Kosova bilo je i među akterima u međunarodnoj zajednici. Tako je prije godinu dana bivši analitičar američke Nacionalne bezbjednosne agencije Džon Šindler u „Njujork obzerveru“, listu čiji je vlasnik Džared Kušner, zet i savjetnik predsjednika SAD Donalda Trampa, ocijenio da „Zapad mora da ispravi greške koje je napravio u jugoistočnoj Evropi, prije nego što to uradi Kremlj“.\n-Pošto je, kako je objasnio, „velika Albanija“ neizbježna, Republika Srpska treba da se pridruži Srbiji, kao što odavno želi. Budući da niko ne može razumno da objasni zašto se komunističke granice Srbije mogu mijenjati, a granice BiH ne mogu, NATO i EU treba da zaustave to licemjerje zbog kog Srbija samo dodatno prezire Zapad, obrazložio je Šindler.\nTakav je bio i jedan od savjeta stratega državne sekretarke SAD Hilari Klinton, od kojih je u vrijeme dok je bila kandidat za predsjednika, u jesen 2016. godine, naručila izradu plana za „finalno rješenje Balkana“.\nZvanični stav SAD, ponovljen krajem prošle godine, u tom pitanju je, naravno, ostao nepromijenjen — ne postoje paralele između Republike Srpske i Kosova, a SAD su u potpunosti posvećene suverenitetu i teritorijalnom integritetu BiH.\nAnalitičar Boško Kozarski napominje da je jasno da u dejtonskoj Bosni i Hercegovini, koja je podjeljenija nego prije ratova devedesetih, predsjednik RS Dodik već dugi niz godina radi na državnosti RS.\n-Povlačeći paralelu, gledajući kako to Priština sve radi izvan međunarodnog prava, odnosno Rezolucije 1244 UN, potpuno je shvatljiva i Dodikova želja da se i priča o RS uvede u institucije EU, dakle van UN, koje nadgledaju sprovođenje Dejtonskog sporazuma, kazao je Kozarski za Sputnjik.\nIako postoje ideje o vezivanju jednog i drugog pitanja, on je, ipak, skloniji mišljenju da bi u ovom trenutku i dalje trebalo to da se razvija kroz dva paralelna procesa, baš zato što je pozicija Srbije i RS danas bolja nego što je bila prije osam-deset godina. Pogotovo što, prema njegovoj ocjeni, Srbija ima dobru poziciju zbog Rezolucije 1244 i Dejtonskog sporazuma, jer je njihov garant. Od toga se, smatra on, ne bi smjelo odstupiti.\n-Očigledno je veliki pritisak na sve srpske lidere u regionu, i na Vučića i na Dodika, kako bi se u kratkom roku riješila pitanja koja nije moguće riješiti tako brzo i lako- kaže Kozarski. Otuda i spekulacije o vezivanju Kosova i Metohije i RS u nekom vidu kompenzacije — ako se odričemo jednog, tražimo drugo.\nOn smatra da je, kada je riječ o statusu RS, izvjesno da će se u godinama, možda i decenijama pred nama, događati određene promjene u podijeljenoj BiH. On se nada da će vremenom ta pitanja biti riješena bez sukoba, dogovorom.\nIdeja o razgraničenju\nNije prvi put da se pitanja RS i Kosova i Metohije dovode u isti kontekst. Dragomir Anđelković je jedan od analitičara koji vjeruje da ima prostora za dogovor o teritorijalnoj podjeli Kosova, kao rješenju za budućnost, ukoliko se to pitanje veže za status Republike Srpske. I aktuelni šef diplomatije Srbije Ivica Dačić je kao lični predlog u avgustu prošle godine iznio ideju o razgraničenju.\nI Kina strpljivo čeka Tajvan\nSlikovita Dodikova priča da od Kineza nikada nećete čuti, „Tajvan će za godinu dana biti naš“, ali polako, strpljivo, hoće za 70-80 godina, upravo ukazuje, po mišljenju Kozarskog, na pravi put.\n-Zato, ne treba žuriti, kao što Kina ne žuri. Naša pozicija je danas bolja nego što je bila i ne znači da neće biti još bolja za 20 godina- smatra ovaj analitičar.


Savez za promjene: Sve je spremno za sutrašnje proteste | Banjaluka.net\nSavez za promjene: Sve je spremno za sutrašnje proteste\nSavez za promjene je danas održao posljednju konferenciju prije sutrašnjeg protesta i tom prilikom obavijestio građane Republike Srpske i Banjaluke da se ne trebaju plašiti da izađu na proteste i pozvao ih da dođu u park Mladena Stojanovića u što većem broju.\n“Ovim putem želim da kažem da je sve spremno za sutrašnje proteste. Smatramo da smo uradili sve da to bude u skladu sa zakonom. Očekujemo da građani RS-a, a pogotovo Banjaluke, ne podlegnu pritiscima i strahu te da slobodno izađu na proteste”, rekao je predsjednik SDS-a Mladen Bosić u današnjem obraćanju novinarima čelnika stranaka Saveza za promjene.\nOn je rekao da očekuje od policije RS-a da osigura red i mir za vrijeme protesta, te da je Savez za promjene uradio sve da do ikakvih incidenata dođe.\n“Želim još jednom da iskažem apel Miloradu Dodiku da otkaže svoj kontramiting za nedjelju, mi nemamo ništa protiv da čak i vlast pravi mitinge, mada to i nema neke logike. Važno je samo da režim ne provocira, ali što se tiče sigurnosti najvažnija je uloga policije i od nje zavisi da li će do incidenata doći ili ne”, zaključio je Bosić.\nNovinarima se obratio i predsjednik NDP-a Dragan Čavić koji je obavijestio javnost da je nakon jučerašnjeg dobijanja rješenja o zabrani protestne šetnje po trasi od ulice Kralja Petra I Karađorđevića prema Trgu Krajine Savez za promjene uložio žalbu na tu odluku MUP-a RS.\n“Tom prilikom smo ministarstvo obavijestili da ćemo promjeniti trasu našeg kretanja koja onemogućava bilo kakav fizički kontakt lica koja će prisustvovati na ova dva skupa”, izjavio je predsjednik NDP-a i dodao da od MUP-a očekuje razumijevanje.\nOn je rekao da Savez za promjene neće dozvoliti da među ljudima koji će učestvovati na protestima bude onih koji će u bilo kojem smislu kršiti zakon.\nPredsjednik Branislav Borenović je prilikom obraćanja novinarima rekao da vladajuća koalicija zloupotrebljava vladine i državne institucije pozivajući ljude koji tu rade na svoje kontraproteste prijeteći im otkazima.\n“Sve se činilo da se smanji prisustvo građana na mirnim protestima. Ja pozivam sve građane da sutra zajedno sa nama budu u parku Mladen Stojanović u 12 sati i da pokažemo kako se na miran način mogu izraziti stavovi, a to je ustavom zagarantovano i to im niko ne može zabraniti”, kazao je Borenović.


BALKANSKA MREŽA ZA LOKALNU DEMOKRATIJU NA GENERALNOJ SKUPŠTINI ALDA-e – Agencija Lokalne Demokratije Prijedor\nBALKANSKA MREŽA ZA LOKALNU DEMOKRATIJU NA GENERALNOJ SKUPŠTINI ALDA-e\nPosted by:\tAgecija Lokalne Demokratije\nGeneralna skupština Asocijacije agencija lokalne demokratije (ALDA) održana od 15. do 17. maja u Kanu (Caen) bila je prava prilika za prezentaciju Balkanske mreže za lokalnu demokratiju (BNLD) svim članovima ALDA-e i generalno kompletnoj javnosti.\nIdeja formiranja BNLD je nastala kao dugogodišnji plod saradnje Agencija lokalne demokratije na Balkanu. Formiranje i registracija ovakve mreže je izrazito značajna za učvršćivanje već postojeće saradnje kao i za otvaranje novih prilika za projekte na regionalnom nivou.\nSaša Marinkov, delegat iz LDA Knjaževac, prezentovao je Balkansku mrežu za lokalnu demokratiju, strategiju razvoja, buduće aktivnosti i kako mreža može doprinijeti cjelokupnom razvoju na lokalnom i regionalnom nivou na Balkanu.\nOva prezentacija BNLD-a je bila jedna od mnogih prezentacija ALDA-e i aktivnosti lokalnih agencija demokratije, kao dio budućih događaja u okviru Generalne skupštine promovišući lokalnu demokratiju i participaciju aktivnih građana.\nDa podsjetimo, na Generalnoj skupštini ALDA-e koja se organizuje jednom godišnje učestvuju svi delegati, predstavnici Agencija lokalne demokratije iz Evrope kao i svi ostali partneri i članovi ALDA-e.\nBalkan Kaleidoscope info_template_en46.9 KB18/02/2019Izjava-umjetnika17.7 KB07/06/2019\nClink - info613.1 KB13/07/2020


12/06/2017 - podunavlje.info\nKOVIN, 12. jun 2017 – Od utorka do petka, publika u Kovinu će biti u prilici da pogleda četiri ostvarenja novije švedske filmske produkcije. „Dani savremenog švedskog filma“ organizuju se u saradnji sa Ambasadom ove zemlje u Srbiji i Švedskim institutom. Prvi film koji će Kovinci moći da pogledaju je „Stokholmske priče“, u režiji Karin Falen. U pitanju je je…\nCentar za kulturu Kovin, Dani savremenog švedskog filma, Karin Falen, Stokholmske pričeLeave a comment\nPukla vodovodna cev u centru Smedereva\nSMEDEREVO, 12. jun 2017 – Vodovodni kvar u centru Smedereva, prouzrokovao je da potrošači koji stanuju u kvartu oko Trga Slobode ostanu bez vode za piće. Takođe, zbog pomenutih radova, saobraćaj se preusmerava. U jutarnjim časovima došlo je do pucanja vodovodne cevi ispod kolovoza na Trgu Slobode u centru Smedereva, pa je ovaj deo grada ostao bez pijaće vode.…\nJKP Parking servis, JKP Vodovod, Saobraćajna policija, Voda za piće, Vodovodni kvarLeave a comment


Srbi napuštaju FBiH Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju BiH\nSrbi napuštaju FBiH\nNikola Salapura 13.05.2012 20:30 TUZLA, PETROVAC - Velika nezaposlenost srpskih povratnika u FBiH, posebno u javnim institucijama, ugrožava njihovu egzistenciju na tom prostoru, tako da su mnogi od njih prinuđeni na ponovni "bijeg" iz tog entiteta u potrazi za boljim uslovima života.\nStav je to predstavnika srpskih povratničkih udruženja u FBiH, ali i predstavnika opština u kojima preživljava veliki broj povratnika.\nStanje je još poraznije ako se uzme u obzir da veliki broj kuća nije obnovljen, da su mnogi povratnici i dan-danas bez vode, struje i puteva.\nVeljko Stevanović, predsjednik Saveza izbjeglih, raseljenih lica i povratnika RS, rekao je da u FBiH živi svega oko 20.000 Srba, od kojih je vrlo mali broj zaposlen, a da su ostali samo prijavljeni u tom entitetu.\n"Stanje je katastrofalno i vi bukvalno možete prebrojati srpske povratnike koji rade u nekoj javnoj instituciji", rekao je Stevanović. On je naveo primjer da u opštini Tuzla radi svega dvoje-troje srpskih povratnika u javnim institucijama, a da još njih nekoliko radi kod privatnika.\nVeliki broj kuća nije obnovljen, pa su mnogi povratnici i dalje bez vode, struje i puteva\n"Žalosno je i sramotno reći da 17 godina nakon Dejtona šaka srpskih povratnika u FBiH nema neku bezbjednost, a kamoli zaposlenje, a svi znamo šta je obećavano", kazao je Stevanović.\nOn je dodao da se došlo u situaciju da ljudi opet "bježe" sa prostora FBiH, ostavljaju svoja imanja ili ih prodaju u bescijenje, te dolaze u RS. Pored nezaposlenosti, tu su problemi sa neobnovljenom imovinom, nedostatkom struje, vode i puteva.\n"Nažalost, postoje porodice koje po desetak godina žive bez struje, imamo oko 100.000 porušenih srpskih objekata", istakao je Stevanović.\nKako je kazao Slaviša Mihajlović, poslanik SNSD-a u Domu naroda Parlamenta FBiH, Srbi nikako ne mogu da dođu do posla na radnim mjestima "koja nešto vrijede", u administraciji i javnim ustanovama.\n"Konkretno, u Drvaru u pošti radi jedan Srbin, u elektru možda dva odsto, i ta radna mjesta su rezervisana za Hrvate i Bošnjake", rekao je on i dodao da su Srbi prinuđeni na najlošija radna mjesta, na pilanama i cjepalištima drva i tu uspijevaju da dođu do posla. Istakao je da su to najslabije plaćena radna mjesta, gdje se radi na crno, ali i da je jedan od problema nezaposlenosti uništena i devastirana privreda.\n"Kako sada stvari stoje, ne možemo očekivati rješenje od strane vlasti FBiH ili kantona, a jedini način je da se povede nacionalna politika, da se uključi RS i da se počne voditi računa o Srbima u FBiH, da se ne dogodi situacija kao sa Srbima na Kosovu", zaključio je Mihajlović.\nObrad Milošević, predsjednik SO Bosanski Petrovac, rekao je da prilikom zapošljavanja povratnika u ovoj opštini nije poštovan popis iz 1991. godine o zastupljenosti zaposlenih iz reda srpskog naroda u institucijama i organima uprave. On je naveo da ih je na području ove opštine zaposleno svega 10 odsto, te naglasio da u nekim javnim ustanovama i preduzećima nema nijednog zaposlenog srpskog povratnika.\n"Nekolicina povratnika radi kod ovdašnjih privatnika za minimalne plate u strahu od otkaza, a veliki broj njih putuje u opštinu Petrovac u RS, jer im je tamo ponuđen posao", rekao je on i dodao da je aktuelni načelnik Ermin Hajder obećavao zapošljavanje, ali da je "to sve bila prazna priča".\nUroš Makić, načelnik opštine Bosansko Grahovo, rekao je da se ni u ovoj opštini ne poštuje popis iz 1991. godine, tako da radi mali broj Srba.\n"U javnim ustanovama rade ljudi iz drugih opština i država. Pokušali smo ukazati na to, međutim, za to ovdje nema sluha", rekao je Makić.\nRješenje je da se povede nacionalna politika i počne voditi računa o Srbima u FBiH, kazao Mihajlović\nI u opštinama Srednjobosanskog kantona katastrofalna je situacija što se tiče održivog povratka Srba, koji nemaju uslove za život, odnosno posao i zdravstvenu zaštitu. Zaključeno je to na sastanku u Travniku, koji je održan između srpskih predstavnika u vlasti opštine, te predstavnika Srpskog građanskog vijeća - Pokret za ravnopravnost, te Vlade i Skupštine SBK.


Neverovatno, iz FCA fabrike u Mičigenu ukradeno desetak pikap modela Ram 1500 - Auto Republika\nU četvrtak ujutru, grupa lopova je provalila na lokaciju na kojoj se nalaze proizvodni pogoni kompanije smešteni u gradu Voren, a sa čijih traka silaze modeli Ram 1500. Prema novinskim izveštajima, lopovi su se dovezli od fabričkih ograda, ironije li, u pikap kamionetu, presekli ogradu kako bi sebi napravili prolaz i ušli na plac. Zatim su skupili ukradene kamionete na jedno mesto, i jednostavno ih odvezli, prolazeći pritom kroz glavnu kapiju.\nZnajući da je cena osnovne verzije ukradenog pikap kamioneta 33.000 američkih dolara, nije teško izračunati da je FCA oštećen za više od 300.000 zelenih novčanica. Verovatno je ispravnije zaključiti da je osiguravajuća kuća, ta koja je oštećena u ovom razbojništvu.\nNa policiji je sada da pokuša da pronađe lopove i ukradena vozila, a načelnik lokalnog organa reda, Bil Dvajer nije krio svoj očaj u razgovoru sa medijima. “Nemamo apsolutno ništa,” kaže on. “Zašto me ne zovu? Pa ne možemo da sprovedemo istragu ukoliko ne sarađuju sa nama.” Ovakva reakcija je usledila nakon propusta kompanije da dostavi policiji konkretnije podatke o ukradenim vozilima. Na prvom mestu njihov tačan broj, jer je isuviše neozbiljno licitirati sa 9 do 11 ukradenih vozila, kakva je procena stigla iz italo-američke grupacije. Policija očekuje da dobije i VIN brojeve kao i ostale relevantne podatke.\nNejasno je da li su ključevi bili u ukradenim vozilima, ali je portparol kompanije FCA izjavio medijima, “Ponovo ćemo proceniti sigurnosne mere na konkretnoj lokaciji i izvršiti nužne modifikacije kako se ovo više ne bi ponovilo.”\nDvajer je izjavio da je krađa “dobro osmišljena,” i da su vozila verovatno odvezena na ranije pripremljenu lokaciju, kakva bi mogao da bude nekakav magacin. Verovatno je zlodelo izvedeno po osnovu narudžbe za konkretnim vozilima, ali nije jasno da li je neka moćnija kriminalna organizacija upletena u slučaj. “Ovakve slučajeve nazivamo porudžbinama šireg obima,” dodao je on, obaveštavajući prisutne da se ovde verovatno radi o krađi koja će biti predmet istrage na nivou cele Amerike.\nPolicija je zatražila pomoć građana, nudeći i nagradu od 1.000 dolara onome ko pruži informacije koje bi dovele do hapšenja odgovornih.\n“Ovo smo uradili zbog našeg iskustva koje nam govori da su ljudi zainteresovaniji da nam pomognu ako znaju da će dobiti nagradu,” zaključio je načelnik policije.\ntags: izdvojeno kradja ram 1500\nnext Ferrari rasprodao proizvodnju planiranu za ovu i deo naredne godine


Rukomet - Rukometaši „Dinama“ nadigrali „Napredak“\nNapisano u kategoriji Rukomet, 22 marta, 2015\nEvidentan napredak u igri „Dinama“ doprineo je tome da se u Hali sportova savlada četvrtoplasirani tim Super „B“ lige, „Napredak“ iz Kruševca. Konačan rezultat ovog meča 13.kola bio je 29:22 (15:10). Utakmica je počela veoma loše po domaći tim, s obzirom da su Kruševljani početnom serijom 6:1 vrlo brzo stekli visoku prednost.\nIpak, to nije dugo trajalo, pošto su Pančevci zaigrali mnogo čvršću i agresivniju odbranu i smanjili su broj tehničkih grešaka. Iz toga su proizašle brojne kontre koje su žuto-crno lako rešavali, a pred kraj prvog poluvremena serijom 10:2 su dostigli zaostatak, preokrenuli rezultat i stekli lepu zalihu red drugih 30 minuta, bilo je 15:10. Kako se završilo prvo, tako je počelo i drugo poluvreme, predvođen braćom Stojanom i Brankom Radanovićem, kao i podrškom sa tribina, „Dinamo“ je rutinski priveo meč kraju, a trener Aleksandar Živković nije dozvoljavao opuštanje ni u jednom trenutku.\nNa kraju zaslužena pobeda „Dinama“ u čijim redovima je čak pet igrača imalo po pet postignutih golova: Uroš Radosavljević, Jovan Stojanović i Miljan Bunjerčević, dok je najefikasniji na susretu bio Vladica Andrejić iz gostujućeg sastava koji je sedam puta tresao mrežu „Dinama“. Pančevački rukometaši su drugom vezanom pobedom osvojili 10 bodova i sada zauzimaju sedmo mesto na tabeli Super B lige. Narednog vikenda gostovaće „PKB-u“ iz Padinske Skele, jednom od glavnih konkurenata za opstanak.


Obaveštenje o načinu podnošenja Izveštaja o imovini i prihodima – Agencija za sprečavanje korupcije\nZbog velikog broja dostavljenih Izveštaja o imovini i prihodima (u daljem tekstu: Izveštaj) koji ne sadrže potpune podatke, Agencija za borbu protiv korupcije je doradila obrazac Izveštaja, tako što se kao obavezna polja moraju navesti podaci: „Tekući računi (dinarski i devizni)“ i „Ostali bankarski (dinarski i devizni) računi“. Ukoliko funkcioner ne poseduje tekući ili neki drugi bankarski račun, potrebno je da u navedena polja unese „-“ (minus).\nUkoliko se javi problem prilikom popunjavanja Izveštaja, potrebno je da skinete novu verziju obrasca Izveštaja i popunite ga na način kako je predviđeno u Uputstvu za popunjavanje formulara izveštaja o imovini, a koje možete preuzeti na sajtu Agencije u baneru „Uputstva i smernice“ (direktan link).\nPotrebno je da Vam internet pretraživač za preuzimanje i otvaranje obrasca bude „Mozila Firefox“.\nTakođe, potrebno je da, ukoliko nemate, sa internet prezentacije Agencije u baneru Obrasci (direktan link) besplatno preuzmete program „Adobe Reader“ (verzija 9 ili novija) kako biste mogli da popunite Izveštaj.


Počeli razgovori o formiranju vlade narodnog jedinstva - Pokret za Promjene\nPočeli razgovori o formiranju vlade narodnog jedinstva\t16.10.2012\tLider Demokratskog fronta (DF) Miodrag Lekić saopštio je da je prvog dana nakon izbora već obavio kontakte sa pojedinim partijama, u cilju eventualnog dogovora oko formiranja vlade narodnog jedinstva.\nPodsjećajući da nijedna politička partija nema potrebnu većinu za formiranje buduće vlade, Lekić je kazao da je susret sa zvaničnikom jedne od političkih partija dogovoren za ovu sedmicu, ali o detaljima nije želio da govori. “Jutros sam stupio u kontakt gdje sam mogao, na direktan ili indirektan način, i pokrenuo inicijativu da DF razgovara sa svim subjektima i da eventualno dođemo do zajedničkog dogovora. Razgovarao sam sa jednom albanskom strankom, predstavnikom Bošnjačke stranke, Socijalističke narodne partije (SNP) i Hrvatske građanske inicijative, ali sam uputio poruke i ostalima“, objasnio je Lekić.\nOn je istakao da je obaveza DF kao drugog po redu političkog subjekta da inicira susrete sa političkim partijama koje su “van koalicije DPS-SDP-LP”.\n„Kako bi zajednički analizirali nastalu situaciju i vidjeli modalitete moguće saradnje, pa i formiranja zajedničke vlade, koju bi nazvali vladom nacionalnog jedinstva, reformskom vladom koja želi da vodi oštru borbu protiv kriminala i korupcije“, kazao je Lekić, navodeći da u DF-u žele da pokažu flesksibilnost i otvorenost za sve modalitete, koji su, kako je rekao, trenutno hipotetički.\nZato što su hipotetički, on nije želio da govori o mogućnosti da manjinskim partijama ponudi mjesto potpredsjednika ili predsjednika vlade.\n“Ne u ovoj fazi. Svi modaliteti koji su otvoreni, i stvarno jedna velika lepeza mogućih rješenja, su hipotetički u ovom trenutku otvoreni. Mi želimo da pokažemo veliku fleksibilnost. Ovo nije nametanje, već dužnost. Kakvi će biti modaliteti, sa kakvim rješenjima, potpredsjedničkim ili predsjedničkim, to je sve otvoreno i bilo bi predmet razgovora u drugoj fazi”, kazao je Lekić.\nOdgovarajući na pitanje koliko je moguća misija da opozicija bude dio vlade, imajući u vidu narušene odnose sa SNP-om, tvrd stav Pozitivne da neće u koaliciju ni sa vlašću, ni sa vlašću, te manjine koje oduvijek gravitiraju vladajućoj koaliciji, i šta bi im DF ponudio, Lekić je kazao da je uvjeren da ima još više argumenata za ozbiljno shvatanje trenutka i odgovornosti u Crnoj Gori.\n„Mislimo da se sve stranke o kojima je riječ iskreno bore za određene vrijednosti, protiv korupcije i organizovanog kriminala, tačke koju ne lansiramo mi, već Evropska unija i međunarodni faktor koji to stalno ponavlja“, rekao je Lekić, uvjeren da “pored razlika, u ovom trenutku postoji mnogo više onog što ih ujedinjuje”.\nDa li je to iluzija, kako je rekao, znaće se tokom pregovora.\n“Biće to trenutak istine u Crnoj Gori kroz izbore koje ćemo svi napraviti“, kazao je Lekić.


Graničarima u BiH fali ljudstva i tehnike da se suoče sa migrantskom krizom | Radio Trebinje\nGraničarima u BiH fali ljudstva i tehnike da se suoče sa migrantskom krizom\n02.09.2019. u 12:14\nU ovoj godini u BiH je ušlo oko 13.680 migranata, a spriječen je ulazak oko 8.600 migranata, što je na nivou prošlogodišnjih brojki, podaci su Granične policije BiH.\nU Graničnoj policiji - ali i Parlamentarnoj skupštini BiH, čija je delegacija danas posjetila Zajednički centar za policijsku saradnju BiH, Crne Gore i Srbije u Trebinju - svjesni su da nedostaje graničnih policajaca i materijalne opremljenosti kako bi se ovaj problem ublažio.\nDa je granica propustljiva svjedoči i podatak da je u EU na jedan kilometar granice i jedan policajac, a u BiH 33 kilometra granice pokriva jedan policajac.\n„Nismo opremljeni za vanredne okolnosti poput migrantske krize, pa je pokušavamo u hodu ublažavati. GP BiH je je potreban veći broj materijalno-tehničkih resursa i policijskih službenika. Postoji volja u Savjetu ministara BiH da dobijemo još 160 policijskih službenika, 100 ih treba početi školovanje, ali je ta procedura odabira duga i konfuzna. Nakon što se napravi selekcija, stižu žalbe, koji uzimaju vrijeme i usložnjavaju situaciju da kadeti što prije završe obuku, pa stalno se vrtimo u krug“, poručio je direktor GP BiH Zoran Galić.\nOn je naveo da se krajem ljeta može očekivati veći priliv migranata, čiji intenzitet u zimskim mjesecima, uglavnom, opada.\n„Turska za sada drži kontrolu nad situacijom sa migrantima, a problem bi se dodatno usložnio za cijelu Evropu, ako se u Turskoj ta situacija promjeni“, upozorio je Galić.\nPoslanik u Parlamentarnoj skupštini BiH Lazar Prodanović je istakao da Savjet ministara BiH u tehničkom mandatu i novi mora raditi na popunjavanju kapaciteta i nabavljanju adekvatne opreme Graničnoj policiji BiH, kao na izmjeni zakona o azilu, zbog novih izazova.\n„Treba riješiti problem trgovine ljudima, da pravosudne institucije rade u punom kapacitetu, a ne da izbjegavaju procesuiranje pod navodnim izgovorom kako osobe nemaju lična dokumenta, što je dobra poruka za one koji ilegalno dolaze u BiH, da dođu u većem broju, jer neće biti sankcionisani“, poručio je Prodanović.\nSastanku u Trebinju su pristvovali i parlamentarci BiH Saša Magazinović, Jasmin Emrić, Šemsudin Mehmedović i Edita Đapo.\nGranična policija BiH Migrantska kriza